Αναρτήθηκε από Κλαυδία στις 8:33 π.μ.\nGiannis Pit. 6 Απριλίου 2022 - 2:49 μ.μ.\nΛοιπόν θα είμαι ειλικρινής Κλαυδία. Η αφήγηση στο διήγημά σου ξεκινά "παραπλανητικά". Θέλω να πω, κινείται σε χαμηλούς τόνους. Σε απλές αναφορές προσώπων, που πέρασαν από τη ζωή της ηρωίδας μας με τον έναν ή τον άλλον τρόπο. Ξαφνικά όμως ανεβάζει συναισθηματική ένταση, πολύ μεγάλη, απρόσμενη εντελώς. Άλλο πράγμα υπολογίζεις και άλλο σε βρίσκει. Η αναφορά στην Φράνσις, τόσο στην αρχή όσο και στο τέλος, μού άρεσε πάρα πολύ. Δίνει μεγάλη συγκίνηση η εικόνα που περιγράφεις.\nΔεν περίμενα να αλλάξει την απόφασή της και να ορίσει το μεγάλο σπιτικό σαν δωρεά. Να τού δώσει μια καινούργια ζωή, σημαντική και χρήσιμη.\nΚαι κλείνει με μια δυνατή γαλήνη και ψυχική επιβράβευση το διήγημά σου αγαπημένη μου φίλη.\nΤο χάρηκα ναι, θα το πω με αμεσότητα σαν τα συναισθήματα που μού χάρισε.\nΚλαυδία 8 Απριλίου 2022 - 10:53 π.μ.\nΓιάννη μου καλημέρα, πόσο απολαμβάνω τα "ζουμερά" σου σχόλια....προσεγγίζεις λεπτομέρειες και κάνεις εκτενείς αναφορές ! Το θαυμάζω αυτό το χάρισμά σου και σ΄ευχαριστώ από καρδιάς γιά όλα όσα μου έγραψες ! Αυτή η εικόνα της σιδερένιας στριφογυριστής σκάλας στα παλιά σπίτια , μου είναι πολύ γνώριμη και ήρθε η κατάλληλη στιγμή να μπεί και σε μία ιστορία μου....το σκεφτόμουνα καιρό...χαίρομαι που σου άρεσε...\nmarypertax 6 Απριλίου 2022 - 4:31 μ.μ.\nΤι υπέροχη συγκινητική ιστορία είναι αυτή! Με άγγιξε φοβερά! Πάντα με συνεπαίρνεις με όλους αυτούς που περιτριγυρίζουν τον πρωταγωνιστή σου που ΄τα περιγράφεις έτσι ώστε νομίζω πως μου μιλάς για δικά μου άτομα! Πολύ όμορφη συμμετοχή σ' ευχαριστώ πολύ! Φιλιά πολλά!\nΚλαυδία 8 Απριλίου 2022 - 10:56 π.μ.\nΜαίρη μου ομολογουμένως μου "βγαίνει" πολύ συναίσθημα στις διηγήσεις μου....γίνεται αυθόρμητα και χωρίς ειδική επεξεργασία...τελικά καταλήγω να τις ζω κι εγώ τις ιστορίες μου και μην με ρωτήσεις πως γίνεται....δεν έχω απάντηση... Φιλιά !!!\nΒασίλειος Διακοβασίλης 6 Απριλίου 2022 - 6:58 μ.μ.\nΤελικά οι ιστορίες με έμπνευση το βιβλίο, ούτε σε ανύπαρκτους ούτε σε φανταστικούς κόσμους σε πάνε αλλά σε πολύ κοντινούς και πραγματικούς. Διάβαζα το κείμενο σου και ζούσα τη κάθε στιγμή σαν να ήμουν εκεί και να παρακολουθούσα από πολύ κοντά όσα διαδραματίζονταν. Υπέροχη σύλληψη. Κείμενο με ευαισθησία δοσμένο, με καταστάσεις που κάνουν τον χρόνο να φαίνεται τόσο μικρός και με την έκπληξη στο τέλος που μας επανάφερε στην αρχική σκηνή. Το χάρηκα ιδιαιτέρως. Νάσαι καλά Κλαυδία!\nΚλαυδία 8 Απριλίου 2022 - 11:02 π.μ.\nΤα βιώματά μας φίλε Βασίλη μας ακολουθούν και διαχέονται στις σκέψεις και τις γραφές μας....Κάθε μέρα το συνειδητοποιώ, αλλά γίνεται τόσο έντονη η παρουσία όλων αυτών των αποθησαυρισμάτων μόλις μου δοθεί η αφορμή, όπως τα δρώμενα της Μαίρης μας, να γράψω κάτι.... χωρίς να είναι αυτοβιογραφικό....Φαντάζομαι ότι έτσι συμβαίνει σε όλους και το βρίσκω εκπληκτικό !Σ΄ευχαριστώ γιά το όμορφο σχόλιο !\nANNA FLO 6 Απριλίου 2022 - 7:37 μ.μ.\nΘαυμάσια η ιστορία σου Κλαυδία μου. Να υποθέσω ότι έχει αληθινά στοιχεία μέσα; Πολύ με συγκίνησε η ζωη της ηρωίδας σου. Λάτρεψα τις περιγραφές της καθημερινής ζωής των ηρώων και η αναφορά στην Φράνσις με συνεκλόνισε. Τι είναι η ζωή! Πώς τα φέρνει πολλές φορές! Υπέροχα ξεκίνησε και η κατάληξη δικαίωσε τη φήμη σου για τα θαυμάσια κείμενα τα τόσο περιγραφικά και συγκινητικά που γράφεις πάντα!\nΣυγχαρητήρια Κλαυδία μου\nΣ'ευχαριστώ γι αυτό που διάβασα εδώ\nΚλαυδία 8 Απριλίου 2022 - 11:05 π.μ.\nΑννα μου κάθε αφήγηση ακόμη και σκέψη μας, νομίζω ότι εμπεριέχει και βιωματικά στοιχεία....ή είναι επηρεασμένη από αυτά...Οι ιστορίες της πραγματικής ζωής είναι τις περισσότερες φορές , πέρα από κάθε φαντασία...Σε φιλώ\nΕλένη Φλογερά 6 Απριλίου 2022 - 8:32 μ.μ.\nΚλαυδία μου πόσες ζωές χώρεσες μέσα στο διήγημά σου! Μου άρεσε που η Φράνσις ξαναβρέθηκε στη ζωή της ηρωίδας σου και μάλιστα με αυτό τον συγκινητικό τρόπο.\nΚλαυδία 8 Απριλίου 2022 - 11:14 π.μ.\nΕλένη μου δεν έχω συνειδητοποιήσει πως γίνεται και σε κάθε ιστορία μου "τρυπώνουν" τόσοι άνθρωποι και συνδέονται με τις καταστάσεις, τα γεγονότα και τα βιώματα των ηρώων μου....νομίζω ότι λίγο πολύ συμβαίνει σε όλους΄... απλά εγώ ίσως το παρακάνω ...Φιλιά !\nΣμαραγδάκι- Ρούλα 6 Απριλίου 2022 - 11:38 μ.μ.\nΤι ιστορία ήταν αυτή Κλαυδία μου! πόσες λεπτομέρειες από την ζωή της ηρωίδας σου μου αρέσει ο τρόπος που επεκτείνεις τους ανθρώπους που έχουν σχέση με εκείνη.\nΜια ζωή με την αγάπη για το βιβλίο που της έδωσε χαρές, σίγουρα θα είχε κάνει πάμπολλα ταξίδια μαζί με τους ήρωές τους.\nΜου άρεσε στο τέλος που έφυγε ικανοποιημένη από ότι είχε ζήσει και το πιο όμορφο από όλα η δωρεά που έκανε!!!\nΥπέροχη η συμμετοχή σου φίλη μου να είσαι καλά καλο βράδυ Κλαυδία μου φιλιααα!!\nΚλαυδία 8 Απριλίου 2022 - 11:28 π.μ.\nΡούλα μου είμαι απέραντα ευγνώμων στα δρώμενα που με τόση φροντίδα οργανώνει η Μαίρη μας, χάρη σ΄αυτά μου δίνεται η ευκαιρία όχι μόνον να διαβάσω όμορφες και ενδιαφέρουσες ιστορίες αλλά να ξεδιπλώσω και τις δικές μου γεμάτες εικόνες, συναισθήματα και βιώματα....Πολλά φιλιά Ρουλάκι μου , να είσαι καλά !!!\nΜαρία Κανελλάκη 7 Απριλίου 2022 - 1:59 μ.μ.\nΣαν γλυκό κουταλιού η ιστορία σου, σερβιρισμένο σε δαντελωτό σεμεδάκι. Πόσο λατρεύω αυτή την όμορφη ατμόσφαιρα που δημιουργείς στις διηγήσεις σου. Τα ονόματα των ηρωών σου (η θεία Θελξινόη), οι ανατροπές και οι εναλλαγές σε συγκίνηση και δράση. Κι αυτό το αίσθημα που μένει κάθε φορά... Κάπου την έχω δει αυτή τη στριφογυριστή σκάλα, κάπου μπορεί να έχω συναντήσει κι εγώ μια Φράνσις...\nΥπέροχο Κλαυδία μου ♥\nΚλαυδία 8 Απριλίου 2022 - 11:32 π.μ.\nΚανελλάκι μου μιά ζωή έχω ζήσει με τα δαντελωτά σεμεδάκια....και τα γλυκά του κουταλιού....επόμενο ήταν να μου γίνουν βίωμα όπως και η θεία Θελξινόη, υπαρκτό πρόσωπο, πεθερά εξαδέλφης μου, και όλα βρήκαν την θέση της στην ιστορία μου όπως και η στριφογυριστή σιδερένια σκάλα... Χαίρομαι που το απόλαυσες...Σε φιλώ\nΜαρία Πλατάκη 7 Απριλίου 2022 - 3:32 μ.μ.\nΠολύ συγκινητική η ιστορία σου και η αναφορά σου στο βιβλίο Ένα δέντρο μεγαλώνει στο Μπρούκλιν μου θύμισε τα παιδικά μου χρόνια όταν το είχα διαβάσει και μου είχε κάνει μεγάλη εντύπωση.\nΚλαυδία 8 Απριλίου 2022 - 11:35 π.μ.\nΜαρία μου αυτό το βιβλίο μου ο χάρισε αγαπημένος θείος στα 13 μου και το διάβασα αρκετές φορές....την αγάπησα την ηρωϊδα του και με αφορμή το δρώμενο της Μαίρης μας, μου δόθηκε η κατάλληλη ευκαιρία να την ξανασυναντήσω... Χαίρομαι που σου άρεσε, πολλά φιλιά\nΡένα Χριστοδούλου 7 Απριλίου 2022 - 5:26 μ.μ.\nΜα τί ιστορίες μας χαρίζεις κάθε φορά, κλαυφθα μου!\nΈζησα μαζί της μέσα στο τεράστιο σπίτι κι αναρωτιόμουν γιατί δεν πάει σε ένα μικρότερο, ώσπου είδα ότι ετοιμαζόταν να υο πουλήσει.\nΜόλις όμως αναγνωωρισε την Φράνσις, ήμουν σίγουρη ότι θα τους το χάριζε. Τί να τα έκανε τα παραπάνω λεφτά στη δύση της ζωής της;\nΘα ήταν χαρούμενος κι ο Μάριος για την ωραία αξιοποίηση της παλιάς κατοικίας τους.\nΕίσαι μια καταξιωμένη συγγραφέας φίλη μου.\nΘα έπρεπε να είχες ασχοληθεί με αυτό σου το ταλέντο.\nΣ ευχαριστώ πολύ κι εγώ γιαυτό που διάβασα.\nΚλαυδία 8 Απριλίου 2022 - 11:38 π.μ.\nΡένα μου αυτό το βιβλίο το αγάπησα πολύ όπως και την ηρωϊδα του και ήρθε η στιγμή να την ξανασυναντήσω μέσα στην δική μου ιστορία ...που είναι βέβαια φανταστική αλλά εμπεριέχει πολλά βιωματικά στοιχεία από πραγματικά γεγονότα και ζωές άλλων ανθρώπων...Χαίρομαι που σου άρεσε . Σε φιλώ\nΟ κόσμος της Ράνιας 8 Απριλίου 2022 - 2:38 π.μ.\nΤι υπέροχη ιστορία !!!!!!\nΘα ήθελα να ήταν κι εσένα το 20ο βιβλίο σου, γιατί δεν το αποφασίζεις ήθελα νάξερα.......για ξανασκέψου το πλιιιιζ....\nΚλαυδία 8 Απριλίου 2022 - 11:41 π.μ.\nΡάνια μου χάρη στα διαδικτυακά δρώμενα και συγκεκριμένα αυτό της Μαίρης, που αγαπώ ιδιαίτερα, ενεργοποιούμαι και ξεδιπλώνω τις ιστορίες μου γεμάτες εικόνες, συναισθήματα και βιώματα..Το απολαμβάνω κι εγώ...Φιλιά πολλά !!!\nΑννίκα 13 Απριλίου 2022 - 2:49 μ.μ.\nΑπρόβλεπτα τα παιχνίδια της μοίρας. Ο χρόνος, παρελθόν-παρόν-μέλλον, οι απουσίες, το αποτύπωμα στης ζωής το ταξίδι, όλα συναντώνται και δένουν με ένα ταξίδι εσωτερικό, που αποτελεί την ουσία.\nΓραμμένο απλά, με λέξεις όμως που ζωγραφίζουν τον απολογισμό της ζωής και το απρόσμενο. Συγκινεί η ομορφιά και η αξία του χαρακτήρα με εικόνες δυνατών συναισθημάτων.\nΣυγχαρητήρια Κλαυδία μου!!!\nΚλαυδία 17 Απριλίου 2022 - 7:40 π.μ.\nΑννίκα μου σ΄ευχαριστώ γιά το όμορφο σχόλιο, το ταξίδι της ζωής είναι απρόσμενο και συναρπαστικό ταυτόχρονα ....Να είσαι καλά


Σπύρος ∆ημητρίου - Ελεωνόρα Ζουγανέλη: Πρόταση γάμου από το τηλέφωνο | eReportaz\n15/09/2020, 11:00 ΜΜ\nΈρωτας – εξπρές! Η Ελεωνόρα Ζουγανέλη και ο ποινικολόγος Σπύρος Δημητρίου γνωρίστηκαν Ιούνιο και παντρεύονται με παπά και με κουμπάρα τη Σάννυ Μπαλτζή το Σάββατο 10 Οκτωβρίου\nΑΠΟ ΤΑ ΜΕΣΑ του καλοκαιριού είχαν γίνει οι πρωταγωνιστές της ειδησεογραφίας, καθώς το love story τους απασχόλησε το σύνολο των ΜΜΕ. Ο Σπύρος ∆ημητρίου και η Ελεωνόρα Ζουγανέλη έγιναν talk of the town. Απόλυτα δικαιολογημένα.\nΑπό τη μία πλευρά έχουμε έναν από τους κορυφαίους νέους ποινικολόγους της χώρας. Με πολλές από τις υποθέσεις του να του εξασφαλίζουν συχνά τηλεοπτικές εμφανίσεις σε εκπομπές μεγάλης τηλεθέασης όπως «Μαζί σου» με την Τατιάνα Στεφανίδου, «Αλήθειες με τη Ζήνα» της Ζήνας Κουτσελίνη, αλλά και σε κεντρικά δελτία ειδήσεων. Η τελευταία, μάλιστα, ήταν από τις πρώτες που έκανε δημόσια αναφορά στη σχέση του Σπύρου ∆ημητρίου με την Ελεωνόρα Ζουγανέλη.\n«Κύριε ∆ημητρίου, να σας ευχαριστήσουμε πάρα πολύ. Να έχετε ένα όμορφο και ξέγνοιαστο καλοκαίρι, με αγκαλιές και αγάπες, όπως είδαμε. Ένας ωραίος έρωτας είναι πάντα ένας ωραίος έρωτας. ∆ε θα πω περισσότερα, αλλά μου αρέσει να βλέπω τους ανθρώπους που έρχονται εδώ, ερωτευμένους. Και επειδή σας έχω ξαναδεί και άλλες φορές, τον τελευταίο μήνα λάμπετε. ∆εν ξέρω από πότε είναι, αλλά τον τελευταίο μήνα λάμπετε», είχε πει η παρουσιάστρια στον διακεκριμένο ποινικολόγο κατά τη διάρκεια της τελευταίας εκπομπής της για την προηγούμενη σεζόν.\nΓια όσους παρακολουθούν τα νομικά δρώμενα, ο ∆ημητρίου έχει καταπιαστεί με πολύ σημαντικές υποθέσεις. Από τη 19χρονη παιδοκτόνο της Πετρούπολης έως την κατηγορούμενη Γερμανίδα για τη δολοφονία του Έλληνα συντρόφου της στο Χαλάνδρι, ο γνωστός ποινικολόγος ασχολήθηκε με πολύκροτες δίκες.Από την άλλη πλευρά, έχουμε μία από τις κορυφαίες ερμηνεύτριες της ελληνικής μουσικής σκηνής. Από καλλιτεχνική οικογένεια. Με σημαντικές επιτυχίες που επιβεβαίωσαν τον νόμο της βαρύτητας, αλλά απέδειξαν ότι η νέα γενιά μπορεί να ξεπεράσει την προηγούμενη.\nΟ Σπύρος και η Ελεωνόρα γνωρίστηκαν στις 9 Ιουνίου. Σε μία πολύ δύσκολη ημέρα για τον επιτυχημένο ποινικολόγο. Εκείνη την ημέρα είχε πει το τελευταίο αντίο στον πατέρα του. Η απώλεια τεράστια! Ο πόνος της ψυχής αβάσταχτος! Όλα αυτά σκέφτηκε η Σάνυ Μπαλτζή και τηλεφώνησε στον ∆ημητρίου για να τον συλλυπηθεί. Η γνωστή στιχουργός και τραγουδίστρια κάλεσε τον συντετριμμένο φίλο της στο μαγαζί της στο Χαλάνδρι, να πουν μια κουβέντα και να ξαλαφρώσει η ψυχή του στο μέτρο του δυνατού. Ο Σπύρος αποδέχθηκε την πρόταση και εκείνο το βράδυ άλλαξε η ζωή του. Στο μαγαζί η Μπαλτζή είχε παρέα την Ελεωνόρα. Όλο το βράδυ τα έλεγαν οι τρεις τους, αλλά η οικοδέσποινα άφησε πολλές φορές το τραπέζι και πήγε και σε άλλες παρέες. Σε εκείνες τις στιγμές ο ∆ημητρίου αντιλήφθηκε τη θετική επιρροή που ασκούσε πάνω του η Ζουγανέλη και η Ελεωνόρα άρχισε να γεμίζει συναισθηματικά από τον ευαίσθητο άνθρωπο και άνδρα που έβλεπε απέναντί της. Αυτό ήταν!\nΤο επόμενο πρωί η απουσία του ενός γινόταν αισθητή στον άλλον! Οπότε θέλησαν να καλύψουν το κενό. Οι συναντήσεις τους έγιναν καθημερινή ανάγκη. Και για τον Σπύρο και για την Ελεωνόρα. Μέσα σε δύο εβδομάδες, είχαν αντιληφθεί την επιθυμία τους να περάσουν στο επόμενο στάδιο. Το αποφασιστικό βήμα έκανε ο ∆ημητρίου. Με αποφασιστικότητα υλοποίησε όσα ζητούσε η καρδιά του. Ζήτησε από τη Ζουγανέλη να γίνει γυναίκα του. Η θετική απάντηση συνοδευόταν και από την παρότρυνση της δημοφιλούς ερμηνεύτριας να ζητήσει ο Σπύρος το χέρι της και από τον πατέρα της, τον Γιάννη Ζουγανέλη. Ο ∆ημητρίου απευθύνθηκε στον μέλλοντα πεθερό του και εξασφάλισε και τη δική του έγκριση.\n«Μου τη ζήτησε ο Σπύρος παραδοσιακά από τηλεφώνου. Η πρόταση γάμου έγινε στις αρχές καλοκαιριού. Προφανώς θα κάνουν θρησκευτικό γάμο και μετά θα έχουν μια πιο ανοιχτή πρόσκληση σε ανθρώπους», δήλωσε ο τρισευτυχισμένος πατέρας της νύφης. «Πρόκειται για μια ξεχωριστή προσωπικότητα. Είμαι σίγουρος ότι θα εναρμονιστούνε. Είναι αυτός που της αξίζει γιατί την αντιλαμβάνεται και τη θαυμάζει», πρόσθεσε ο δημοφιλής καλλιτέχνης.\nΈτσι, το Σαββατο 10 Οκτωβρίου το ζευγάρι θα επισημοποιήσει τη σχέση του. Με κουμπάρα τη Σάνυ Μπαλτζή. Ενδεχομένως και με μία έκπληξη από την πλευρά του γαμπρού, καθώς πολλοί φίλοι του θέλουν να σταθούν δίπλα του στην πιο ευτυχισμένη στιγμή της ζωής του.\nΕνώ μιλούν όλοι για τη σχέση τους, ο Σπύρος ∆ημητρίου και η Ελεωνόρα Ζουγανέλη έχουν αποφύγει να εκτεθούν στη δημοσιότητα. Κάποιες φωτογραφίες τους που κυκλοφόρησαν στα ΜΜΕ βγήκαν από ανθρώπους που τους συνάντησαν έξω. Μέσα στο καλοκαίρι ερωτεύθηκαν οι άνθρωποι, οπότε και έκαναν κάποιες εξορμήσεις στα ελληνικά νησιά. Πήγαν στις Σπέτσες, όπου έχει εξοχικό ο Σπύρος, στη Μύκονο, όπου διαθέτει σπίτι η Ελεωνόρα, αλλά επισκέφτηκαν και τα Κουφονήσια. Εκεί τους εντόπισε ο φωτογραφικός φακός. Προσπάθησαν να τον αποφύγουν, αλλά δεν μπορούσαν να απομονωθούν κιόλας. Είναι άλλωστε δύο νέοι άνθρωποι, επιτυχημένοι, αναγνωρίσιμοι και κάποια στιγμή θα γινόταν αντιληπτή η σχέση τους.\nΣτο μικρό διάστημα που γνωρίζονται, ο ∆ημητρίου και η Ζουγανέλη έχουν διαπιστώσει πώς τα κοινά ενδιαφέροντά τους είναι πολλά. Ο Σπύρος αφιερώθηκε στη Νομική, αλλά η μουσική αποτελούσε πάντα τη μεγάλη αδυναμία του. Απόδειξη ότι παίζει πιάνο και, μάλιστα, όσοι τον έχουν ακούσει λένε πώς διέθετε το ταλέντο να φτάσει ψηλά. Αλλά τον κέρδισε η Νομική. Ίσως και λόγω της μητέρας του.\nΗ Σταυρούλα ∆ημητρίου υπηρέτησε για χρόνια τη ∆ικαιοσύνη. Έφτασε μέχρι τη θέση του Προέδρου Εφετών, ενώ για χρόνια διετέλεσε ανακρίτρια με πολλές σημαντικές υποθέσεις να περνούν από τα χέρια της. Πρόκειται επίσης για μία από τις κορυφαίες σύγχρονες ποιήτριες της Ελλάδας. Απόδειξη η εκπροσώπηση της χώρας μας στη Συνάντηση Ευρωπαίων και Βορειοαφρικανών Συγγραφέων που διοργάνωσε τον Οκτώβριο του 2018 στο Αλγέρι η Ευρωπαϊκή Ένωση. Οι συλλογές της Σταυρούλας ∆ημητρίου είχαν και έχουν διεθνή απήχηση, όπως αποδεικνύουν οι μεταφράσεις τους στη γαλλική γλώσσα, στην ισπανική, αλλά και στην αλβανική.\nΟ Σπύρος, λοιπόν, είχε και καλλιτεχνικές και λογοτεχνικές επιρροές. Και δεν τον εμπόδισαν οι σπουδές του στη Νομική Αθηνών, ούτε τα μεταπτυχιακά του στο Πανεπιστήμιο Paris 1 της Σορβόννης και στην Ecole Normale Superieure.\nΌταν βρίσκει ελεύθερο χρόνο κάθεται στο πιάνο και παίζει τις αγαπημένες μελωδίες του. Άρα, εξ αρχής μπορούσε να αντιληφθεί το ταλέντο και την ποιότητα της Ελεωνόρας. Όπως το έπραξαν κορυφαίοι Έλληνες δημιουργοί και ερμηνευτές, όπως ο Γιώργος Νταλάρας, ο Σταύρος Ξαρχάκος, ο ∆ιονύσης Σαββόπουλος που την κάλεσαν σε πολύ σημαντικές εκδηλώσεις τους.\nΓια όσους έχουν δει από κοντά τον ∆ημητρίου και τη Ζουγανέλη το διάστημα της σχέσης τους, η κατάληξη στα σκαλιά της εκκλησίας μοιάζει κάτι απόλυτα φυσιολογικό. Ακόμα και σε τόσο μικρό διάστημα. Λένε ότι οι δυο τους ταιριάζουν τόσο που ήταν απλά θέμα χρόνου να σμίξουν. «Από τη στιγμή που γνωρίστηκαν, όλα θα έπαιρναν τον δρόμο τους…», υποστήριξε ένας από τους φίλους του ζευγαριού. Εμείς τι να πούμε; Απλά θα ευχηθούμε να ζήσουν μαζί όσα ονειρεύονται διότι και ο Σπύρος και η Ελεωνόρα κάνουν πράξη το ρεφρέν του τραγουδιού «Αχ να `ξερες τι δύναμη μου δίνει η δύναμή σου, σαν λες όλα θα γίνουνε κι ακούω τη φωνή σου, σαν λες όλα θα γίνουνε κι ακούω τη φωνή σου, αχ να `ξερες τι δύναμη μου δίνει η δύναμή σου…».\nΜε την κουμπάρα της τραγουδίστρια Σάννυ Μπαλτζή\nΧάρις Αλεξίου: «Δεν είμαι η μόνη που σιγά σιγά αποσύρομαι μετά από καριέρα 50 χρόνων


Ξεκινούν οι πτήσεις αλλά επαρκούν οι πιλότοι; | SBC TV\nΟ Νιλς Βούλκοπ μόλις πήρε το πρόγραμμα πτήσεων. «Κάθε μέρα υπάρχει ένα Χ1, που σημαίνει ότι δεν είμαι προγραμματισμένος». Ο Νιλς είναι 51ενός χρόνων, πιλότος της Lufthansa με προϋπηρεσία 25 χρόνια στο πιλοτήριο, εκ των οποίων τα τελευταία δέκα στην αριστερή θέση ενός Airbus A 320. Με αυτό τον τύπου αεροσκάφους μέσων αποστάσεων χρησιμοποιούσε η Lufthansa πάνω από 160 κομμάτια. Μετά την κρίση του κορωνοϊού πόσα από αυτά θα ξαναπετάξουν, παραμένει άγνωστο. Μερικά βρίσκoνται σταθμευμένα για περισσότερο διάστημα στο ισπανικό αεροδρόμιο Τερουέλ. Από τον περασμένο Μάρτιο ο Βούκοπ δεν άγγιξε το χειριστήριο. «Δεν μπορούσα να φανταστώ, ότι θα παρέμενα στο έδαφος για τόσο καιρό» λέει ο πιλότος. Του λείπει η δουλειά του. «Απολάμβανα τη διαδρομή, ήταν διασκέδαση για μένα».\nΥπό την απειλή μακράς ανεργίας\nΕδώ και τρεις μήνες δεν έχει βγει από τη βόρεια Γερμανία, όπου κατοικεί. «Όλοι οι συνάδελφοί μου είναι πανευτυχείς, όταν βλέπουν ότι είναι προγραμματισμένοι για να πετάξουν, γιατί η Lufthansa δεν μπορεί ακόμη να σχεδιάσει με βεβαιότητα τις πτήσεις της. Προγραμματισμένες πτήσεις πολύ συχνά ακυρώνονται, επειδή για παράδειγμα η χώρα προορισμού κρατά τα σύνορά της κλειστά, παρά τις εξαγγελίες της. Τον Ιούνιο ελάχιστες πτήσεις έγιναν από τα 250 δικά της αεροσκάφη. Μαζί με αυτά των θυγατρικών της γύρω στα 750, τα 200 θα παραμείνουν στο έδαφος».\nΜια στις 7 θέσεις πιλότου κινδυνεύει από τις απαραίτητες μαζικές απολύσεις, εξήγγειλε πρόσφατα ο Μίχαελ Μίγκερμαν, επικεφαλής της υπηρεσίας προσωπικού της Lufthansa. Το συνδικάτο πιλότων Cockpit (VC) παρόλα αυτά δεν περιμένει ότι θα απολυθούν πιλότοι. «Πιθανόν να διαγραφούν θέσεις εργασίας, αλλά πιστεύουμε ότι το προσωπικό χρειάζεται και ότι μελλοντικά θα γίνουν μετεκπαιδεύσεις, έτσι ώστε να μην πέσουν κεφάλια στη Lufthansa» τονίζει ο Γιάνις Σμιτ, εκπρόσωπος του VC. Ο ίδιος επλήγη σοβαρά, επειδή εργαζόταν στην πρώην θυγατρική της Air-Berlin, την περιφερειακή Luftfahrtgesellschaft Wagner, με έδρα το Ντίσελντορφ, που πετούσε τελευταία για τη Eurowings και κήρυξε πτώχευσε στη συνέχεια. «Υπολογίζουμε ότι στη Γερμανία υπάρχουν μέχρι 22.000 πιλότοι, εξ αυτών οι 1200 απειλούνται άμεσα με ανεργία» λέει ο Σμιτ.\nΗ Ευρωπαϊκή Ένωση Cockpit (ECA) προειδοποιεί. «Χιλιάδες άλλοι θα προστεθούν στους άνεργους της Ευρώπης» αναφέρει. Όμως ο Βούλκοπ, όπως και ο Σμιτ, είναι αισιόδοξοι, γιατί η Lufthansa βρισκόταν στην πρώτη θέση σε ολόκληρη την Ευρώπη. «Έχω ακόμη 14 χρόνια εργασίας, οι πιλότοι επιβατικών αεροσκαφών πρέπει να πηγαίνουν στη σύνταξη στα 65, έχω περάσει το μέσο της καριέρας μου» λέει. Και κάνει αναφορά στην οκτάχρονη εκπαίδευση για να γίνει κανείς πιλότος, που είναι τόσο ακριβή, που εργαζόμενοι και εργαδότες για ψήλου πήδημα δεν προχωρούσαν σε απολύσεις ή σε αλλαγή επαγγέλματος.\nΚίνδυνος για την άδεια πιλότου\n«Κίνδυνο διατρέχουν όλοι, αλλά στις μεγαλύτερες αεροπορικές εταιρείες υπάρχει πλέγμα συμβολαίων και μηχανισμών εξασφάλισης» εκτιμά ο Σμιτ για την κατάσταση. «Βασικά πιστεύω ότι σε δύο με τρία χρόνια θα επιστρέψει το παλιό επίπεδο επιβατών και οι εργαζόμενοι θα χρειάζονται. Το θέμα είναι τι κάνει κανείς στο μεσοδιάστημα» καταθέτει τον προβληματικό του ο εκπρόσωπος της VC. Η ερώτηση όμως τίθεται ήδη από τώρα για τους εξόριστους από το cockpit πιλότους. Διότι υπάρχει ένα γεγονός. «Σε αντίθεση με άλλα επαγγέλματα οι πιλότοι χρειάζονται συνεχή πτητική εμπειρία για να διατηρούν εν ισχύ την άδεια ασκήσεως επαγγέλματος ή να μπορούν να εργαστούν στην αγορά. Είναι απαραίτητος όρος» λέει η ECA. Το αργότερο κάθε 80 ημέρες οφείλουν οι πιλότοι να αποδεικνύουν ότι προσγείωσαν και απογείωσαν 3 φορές ένα αεροσκάφος, κάτι που είναι αδύνατο σε εποχή πανδημίας. Ακόμη και στον εξομοιωτή θα αρκούσε, αλλά κι αυτοί είναι κλειστοί. Η άδεια του Γιάνη Σμιτ, ο οποίος όντας άνεργος δεν πετά, λήγει τον Μάρτιο του 2021. «Μετά ή θα πρέπει να την ανανεώσω ιδιωτικά ή θα με βοηθήσει η Ομοσπονδιακή Υπηρεσία Εργασίας ή ένας νέος εργοδότης, ειδάλλως πρέπει να πληρώσω από την τσέπη μου» φοβάται. «Μπορεί να μου κοστίσει ανετότατα 2000 ευρώ». Πολλά χρήματα για έναν άνεργο πιλότο.\nΤο διάστημα της αναγκαστικής παραμονής στο έδαφος οι πιλότοι δεν κάνουν τίποτα εκτός από τακτοποίηση διάφορων γραφειοκρατικών διαδικασιών «Βρήκα ένα νέο χόμπι, παρατήρηση με κιάλια ανεμόπτερων μαζί με τους γιούς μου», χαριτολογεί ο Βουκοπ. «Αλλά είναι σαφές ότι κάποτε θα πρέπει να πετάξω και ο ίδιος». Σε περίπτωση που έρθει αυτή η στιγμή, όλοι οι πιλότοι θα πρέπει να περάσουν εξάσκηση 3 με 4 ημερών στον εξομοιωτή πτήσεων. «Και μέχρις ότου όλοι οι πιλότοι παρατείνουν την άδεια πτήσεων και αποκτήσουν νέα προσόντα, μπορεί να περάσουν μήνες ή ακόμη και χρόνια» προειδοποιεί ο εκπρόσωπος των πιλότων. Δεν αποκλείεται δε πολλές εταιρείες να μην μπορούν να ανταποκριθούν, εάν ξαναρχίσουν οι πτήσεις κανονικά. Ένα πάντως είναι βέβαιο για τον Βούλκοπ. «Να παίρνεις σχετικά πολλά λεφτά και να κάθεσαι είναι περίεργο».


Πόδια Τραπεζιού X Type | Design Is This\nΤο τρίποδο Xtype του σχεδιαστή Arik Levy είναι σταθερά καρφωμένο στα τέσσερα πόδια του από ξύλο οξιάς, και τα ενώνει ένας μεταλλικός σταυρός από λευκό λακαρισμένο μέταλλο. Με ισχυρή γραφιστική παρουσία στο χώρο σας μπορεί να τον κοσμήσει με στυλ και άρτια αισθητική.\nΥλικό: Οξιά βαμμένη με λευκή λάκα.\nΔιαστάσεις: βάση: 45 x 18 εκ., βάθος: 83 x 67 εκ., ύψος: 73.0 εκ.\nYou're reviewing: Πόδια Τραπεζιού X Type (Zευγάρι) - Robba Edition


Bayer και Monsanto φτιάχνουν έναν γίγαντα | Protagon.gr\nΗ γερμανική Bayer κινήθηκε επιθετικά και ολοκλήρωσε το deal μέσα σε μερικούς μήνες | REUTERS/Ina Fassbender/File Photo\nΕίναι μία από τις μεγαλύτερες συμφωνίες σε μια βιομηχανία που κινείται δυναμικά προς τις συγχωνεύσεις και τη συγκέντρωση. Ποιες οι επιπτώσεις στην οικονομία και στο πιάτο του καταναλωτή\nProtagon Team 14 Σεπτεμβρίου 2016, 16:53\nΗ γερμανική Bayer κινήθηκε επιθετικά και ολοκλήρωσε το deal μέσα σε μερικούς μήνες\n|REUTERS/Ina Fassbender/File Photo\nΕπειτα από μήνες διαπραγματεύσεων, η Bayer και η Monsanto ανακοίνωσαν την Τετάρτη την εξαγορά της δεύτερης από την πρώτη, με τη (γερμανική) Bayer να καταβάλλει για την αμερικανική εταιρεία 66 δισεκατομμύρια δολάρια ή 128 δολάρια ανά μετοχή.\nΗ συμφωνία, που είναι ήδη η μεγαλύτερη που έχει ανακοινωθεί φέτος, αναμένεται να έχει σημαντική επίπτωση στην αγροτική οικονομία και στην παραγωγή τροφίμων.\nΟι μετοχές της Monsanto αποτιμήθηκαν στα 56 δισ. δολάρια με το τελικό ποσό να ανέρχεται στα 66 δισ. δολάρια, μαζί με το χρέος της Monsanto. Ενα ποσό 2 δισ. δολαρίων θα καταβληθεί στη Monsanto σε περίπτωση που δεν ολοκληρωθεί η συμφωνία (break-away fee).\nΗ εξαγορά θα γίνει με μετρητά ενώ υπολογίζεται ότι στην τριετία από την ολοκλήρωση της θα δημιουργήσει συνέργειες ύψους 1,5 δισ. δολαρίων. Η νέα εταιρεία θα έχει έσοδα μοιρασμένα σχεδόν ισόποσα από τον φαρμακευτικό και τον αγροτικό κλάδο.\nΚεντρικό ρόλο στην επίτευξη της συμφωνίας είχε ο διευθύνων σύμβουλος της Bayer Βέρνερ Μπάουμαν ο οποίος, μόλις δύο εβδομάδες μετά την ανάληψη των καθηκόντων του τον περασμένο Απρίλιο, άρχισε τις επαφές για το κλείσιμο του deal.\nΟ Μπάουμαν χρειάστηκε να διαθέσει πολύ χρόνο για να πείσει τους δύσπιστους επενδυτές για την αξία της συμφωνίας, σημειώνει η Wall Street Journal. Προσθέτει ότι ζητούσαν η εταιρεία να αναπτύξει περισσότερο τον φαρμακευτικό κλάδο, στον οποίο είχε επενδύσει με την εξαγορά το 2014 της αμερικανικής Merck (παράγει κυρίως φάρμακα που δεν συνταγογραφούνται).\nΗ συμφωνία χρειάστηκε αρκετούς μήνες για να ολοκληρωθεί καθώς διαδοχικές προσφορές της Bayer απορρίπτονταν από την Monsanto. Από τα 122 δολάρια ανά μετοχή, η Bayer αναβάθμισε την προσφορά της σε 125 και έπειτα στα 127,50 δολάρια. Ακόμα και έτσι οι αναλυτές αμφέβαλαν για την δυνατότητα ολοκλήρωσης της συμφωνίας γιατί το τίμημα φαινόταν πολύ χαμηλό. Ολο αυτό το διάστημα των διαπραγματεύσεων η μετοχή της Monsanto κινούνταν μεταξύ 100 και 110 δολαρίων.\nΟι Financial Times επισημαίνουν ότι οι δύο εταιρείες δεν έχουν πολύ μεγάλη επικάλυψη στη γκάμα των προϊόντων που παράγουν ή στους πελάτες. Ωστόσο, αυτό μπορεί να μην αποτρέψει τις αρχές κατά του ανταγωνισμού από το να μπλοκάρουν ή να καθυστερήσουν τη συγχώνευση.\nΓάμος γιγάντων με πολλές επιφυλάξεις\nΣημαντικότερο, ωστόσο, είναι το τι ακριβώς παράγουν οι δύο εταιρείες και οι συνέργειες που θα δημιουργηθούν από τη συγχώνευση. Η νέα εταιρεία θα ελέγχει πάνω από το 25% της αγοράς των σπόρων και των εντομοκτόνων.\nΗ Monsanto είναι από τις μεγαλύτερες εταιρείες στην παραγωγή γενετικά τροποποιημένων σπόρων για καλλιέργειες και μάλιστα με μια μάλλον επιθετική πολιτική υπέρ της χρήσης τους. Στην Ευρώπη έχει επικριθεί έντονα για τις πρακτικές που έρχονται εν μέσω της ανησυχίας των ευρωπαίων καταναλωτών για τις επιπτώσεις στην υγεία -και σε άλλες καλλιέργειες- από τη διάδοση των γενετικά τροποποιημένων τροφίμων. Στις ΗΠΑ η χρήση τους είναι μεγαλύτερη.\nΕταιρείες σαν την Monsanto επιδιώκουν την επέκταση των πωλήσεών τους στην Αφρική ή τη Νότια Αμερική, μακριά από τον στενό έλεγχο των αμερικανικών ή ευρωπαϊκών αρχών. Αυτές είναι και οι περιοχές του πλανήτη που θα γνωρίσουν μεγαλύτερη πληθυσμιακή αύξηση τις επόμενες δεκαετίες, άρα θα έχουν πιεστικότερες ανάγκες για τρόφιμα.\nΑκτιβιστές βλέπουν πίσω από το deal έναν «κολασμένο γάμο» τον οποίο η Bayer θα αξιοποιήσει για να κατακλύσει την ευρωπαϊκή αγορά με γενετικά τροποποιημένα προϊόντα. Σε κάθε περίπτωση, η Greenpeace έχει προειδοποιήσει ότι η εταιρεία θα ελέγχει όλη την αλυσίδα παραγωγής από το χωράφι ως το πιάτο.\nΗ αγροτική βιομηχανία βρίσκεται παράλληλα σε περίοδο αλλαγών ενώ εκκρεμούν και εγκρίσεις από τις εποπτικές αρχές. Πέρυσι η Dow και η DuPont συμφώνησαν για τη συγχώνευσή τους σε ένα deal 130 δισ. δολαρίων, διπλάσιο από αυτό της Bayer και της Monsanto, αλλά για την ώρα απομένει η έγκριση των εποπτικών αρχών. Αλλη μία -όχι ευκαταφρόνητου μεγέθους- εξαγορά είναι αυτή της Syngenta από την ChemChina για 44 δισ. δολάρια που ανακοινώθηκε μέσα στο 2016.\nΜε την ολοκλήρωση και των τριών deal -τα οποία για να έχουμε μια τάξη μεγέθους είναι από κοινού συγκρίσιμης αξίας με το ΑΕΠ της Ελλάδας- τρεις και μόνο εταιρείες θα κρατούν στα χέρια τους τα δύο τρίτα της παγκόσμιας αγοράς σπόρων και αγροτικών χημικών προϊόντων.\nΟι έρωτες, τα πάθη και οι νύχτες του Ρούπερτ Μέρντοκ\nΗ Νεστλέ θα λανσάρει φάρμακα-σνακ για τον καθένα!


Όμορφος κόσμος, μαγικός: Η κατάλευκη παραλία Whitehaven στην Αυστραλία\nΜια κατάλευκη αμμώδης παραλία, βραβευμένη για την καθαρότητά της είναι η παραλία Whitehaven, στο Κουινσλάντ της Αυστραλίας. Επτά χιλιόμετρα φωτεινής λευκής άμμου κατά μήκος του νησιού Whitsunday, μια έκταση προσβάσιμη με καραβάκι από τα λιμάνια της ηπειρωτικής χώρας.\nΦωτογραφία Alasdair Milne\nΦωτογραφία Allison Zoie\nΗ άμμος αποτελείται από 98% καθαρό διοξείδιο του πυριτίου, που της δίνει ένα λαμπερό λευκό χρώμα. Τα τοπικά πετρώματα δεν περιέχουν διοξείδιο του πυριτίου κι έτσι πιστεύεται ότι τα θαλάσσια ρεύματα έφεραν την άμμο στην παραλία, κατά τη διάρκεια εκατομμυρίων ετών.\nΣε αντίθεση με την κανονική άμμο, η λευκή άμμος δεν διατηρεί την θερμότητα, γεγονός που καθιστά το περπάτημα χωρίς παπούτσια σε αυτήν πολύ άνετο, ακόμα και σε μια καυτή μέρα. Στο βόρειο άκρο της παραλίας είναι το Hill Inlet, ένας εντυπωσιακός όρμος, όπου η παλίρροια μετατοπίζει την άμμο και το νερό και δημιουργείται μια όμορφη μίξη των χρωμάτων.\nΑναρτήθηκε από nikiloy στις 9:52 π.μ.


Χθες, ο γνωστός αναλυτής Evan Blass μοιράστηκε μια εικόνα του επερχόμενου Motorola Moto G 5G. Λίγο μετά την κοινοποίηση των εικόνων, ο αναλυτής αποκάλυψε ότι ίσως να υπάρξει και μια άλλη συσκευή που θα ονομάζεται G 5G Plus. Ο Blass μοιράστηκε επίσης τις προδιαγραφές της συσκευής Αποκάλυψε ότι είναι η ίδια συσκευή που προηγουμένως είχε ονομαστεί Motorola Edge Lite.\nΟι προδιαγραφές που διέρρευσαν αποκαλύπτουν ότι έχει διαστάσεις 167,98 x 73,97 x 9,59 mm και ζυγίζει 207 γραμμάρια. Το κινητό διαθέτει αναλογία διαστάσεων 21: 9. Η διαρροή δεν αναφέρει το μέγεθος της οθόνης, αλλά λέγεται ότι θα υποστηρίζει ανάλυση Full HD + και ρυθμό ανανέωσης 90Hz.\nΌπως αποκάλυψαν οι ψηφιακές εικόνες, το Moto G 5G έχει δύο οπές στην πάνω αριστερή γωνία της οθόνης. Σύμφωνα με το XDA, αναμένεται να είναι εξοπλισμένο με κύρια κάμερα selfie 8MP και ένα αισθητήρα βάθους 2MP.\nΛέγεται ότι η συσκευή με κωδικό XT2075-3 που πιστοποιήθηκε πρόσφατα από την Ομοσπονδιακή Επιτροπή Επικοινωνιών (FCC) στις ΗΠΑ θα μπορούσε να είναι το Moto G 5G. Το XDA έψαξε τον αριθμό IMEI που εμφανίστηκε στη λίστα της FCC μέσω μιας βάσης δεδομένων και αποκάλυψε το παραπάνω όνομα.\nΠροηγούμενες αναφορές αποκάλυψαν ότι υπάρχει και μια παραλλαγή με αριθμό μοντέλου XT2075-1. Αυτή η παραλλαγή ίσως απευθύνεται στις ΗΠΑ μέσω της Verizon με ονομασία Motorola Edge Lite. Σε άλλες αγορές όπως η Ευρώπη, η λατινική Αμερική, η Μέση Ανατολή και η Ιαπωνία ενδέχεται να κυκλοφορήσει ως Moto G 5G ή Moto G 5G Plus. Υπάρχει βέβαια και η πιθανότητα να είναι δύο διαφορετικά κινητά.\nΗ εταιρεία που ανήκει στη Lenovo επιβεβαίωσε πρόσφατα ότι θα πραγματοποιήσει εκδήλωση στις 7 Ιουλίου. Απομένει να δούμε αν η εταιρεία θα ανακοινώσει τα Moto Edge Lite / G 5G στην εκδήλωση.\nTags: evan blassfcc certificationmoto g 5gmotorola 5Gmotorola edge litemotorola ελλάδαQualcomm Snapdragon 765\nNext post LG Project B: Νέο smartphone με ... «κυλιόμενη» οθόνη, έρχεται το 2021\nPrevious post FCC: η Huawei και η ZTE αποτελούν «κίνδυνο εθνικής ασφάλειας»!


CAKIR, γιατί προβληματίζει ο νέος τουρκικός πύραυλος cruise - Πτήση & Διάστημα\nΝΕΑΕΞΟΠΛΙΣΜΟΙCAKIR, γιατί προβληματίζει ο νέος τουρκικός πύραυλος cruise\nCAKIR, γιατί προβληματίζει ο νέος τουρκικός πύραυλος cruise\nΔημοσιότητα έχει πάρει στην Τουρκία η παρουσίαση από τη Roketsan και τη Διεύθυνση Αμυντικών Βιομηχανιών της Τουρκικής Προεδρίας, του νέου πύραυλου cruise CAKIR. Επανερχόμαστε και εμείς λοιπόν με όποια νέα στοιχεία συλλέξαμε. Έτσι η έμφαση από πλευράς Τουρκίας στο νέο βλήμα δίνεται σε 3 χαρακτηριστικά του:\nΠρώτο ότι έχει σχεδιαστεί για εκτόξευση από όλες τις πλατφόρμες. Στα βίντεο που κυκλοφορεί η Roketsan απεικονίζεται χρήση από μη επανδρωμένα Akinci (με φορτίο 4 βλήματα), από το MIUS, δηλαδή το μη επανδρωμένο τζετ που ετοιμάζει η Baykar, από επίγειους κινητούς εκτοξευτές 4 βλημάτων ανά φορτηγό, από μαχητικά F-16, από μη επανδρωμένα θαλάσσια οχήματα, από ελικόπτερα Blackhawk (δύο ανά σκάφος). Δηλαδή σχεδόν τα πάντα εκτός από υποβρύχια εξαπόλυση. Είναι έτσι ενδεικτικό πως η Τουρκία παρουσιάζει ένα διακλαδικό βλήμα πολλαπλών αποστολών και εφαρμογών, που θα μειώσει τα προβλήματα πολυτυπίας και εκπαίδευσης.\nΤο δεύτερο είναι το κόστος, που θα είναι χαμηλό (δεν είναι σαφές τι ορίζεται ως τέτοιο), υπονοώντας ότι το βλήμα θα μπορεί να παραχθεί σε μεγάλες ποσότητες.\nΤο τρίτο είναι η δυνατότητα εκτόξευσης «σμήνους», με ενδοεπικοινωνία μεταξύ των βλημάτων για συγχρονισμό κατά την επίθεση ώστε αυτή να είναι πιο καταστροφική. Η συνεργατική δράση είναι από τις σύγχρονες τάσεις στα πυρομαχικά υψηλής ακριβείας, καθώς ο κοινός στόχος μπορεί να διαμοιραστεί σε προσέγγιση, με κάθε βλήμα να φθάνει από διαφορετική κατεύθυνση αυξάνοντας τον κορεσμό των συστημάτων αεράμυνας. Επίσης μπορεί να χτυπηθεί εσκεμμένα σε πολλαπλά σημεία για μεγιστοποίηση της κρούσης.\nΗ τουρκική παρουσίαση μίλησε επίσης για κατασκευή του πυραύλου από υλικό απορρόφησης εκπομπών ραντάρ ώστε να δυσχεραίνεται ο εντοπισμός του, κάτι που επαυξάνεται και από το χαμηλό ύψος πτήσης πάνω από έδαφος ή θάλασσα, ενώ αναφέρθηκε η αντοχή σε ηλεκτρονικά αντίμετρα.\nΠως μπορεί να χρησιμοποιηθεί ο CAKIR; Mε βάση τα χαρακτηριστικά του (δείτε παρακάτω) είναι ένα μικρό βλήμα με περιορισμένη καταστροφική ισχύ, με μόλις 70 κιλά ωφέλιμο φορτίο, όταν π.χ. οι αεροεκτοξευόμενοι SCALP του ελληνικού οπλοστασίου, ή οι αμερικανικοί AGM-158 JASSM φθάνουν τα 450 κιλά πολεμικής κεφαλής. Έτσι ο ρόλος του δεν είναι one shot-one kill που τα μεγάλα βλήματα διαφημίζουν, αλλά η χρήση του μαζικά, για πολλαπλά χτυπήματα, ή κατά μικρών «μαλακών» στόχων.\nΣτο ναυτικό πεδίο ο CAKIR θα δει χρήση κατά μικρών σκαφών, πυραυλακάτων, κανονιοφόρων, περιπολικών, αποβατικών, ναρκοθηρευτικών κ.ο.κ. όπου πιθανά επαρκεί για την εξουδετέρωση τους. Επίσης ως σμήνος, κατά μεγάλων σκαφών για εξάντληση των βλημάτων αεράμυνας ή και ένα χτύπημα, ίσως με ένα δεύτερο κύμα ATMACA να ακολουθεί. Προβληματίζει η εδώ η πρόθεση της Τουρκίας να «φορτώσει» το βλήμα αυτό σε μικρού μεγέθους μη επανδρωμένα σκάφη επιφανείας, παράγοντας έτσι ένα επιπρόσθετο πονοκέφαλο στη ναυτική μάχη, καθώς τα τελευταία θα έχουν μεγάλη ακτίνα δράσης χωρίς να εκτίθενται ως σκάφη «αυτοκτονίας».\nΣτο αεροπορικό πεδίο, ως φορτίο μεγάλων μη επανδρωμένων αλλά και μαχητικών, και με εμβέλεια πάνω από 100 χιλιόμετρα, επιτρέπει την εξαπόλυση του εκτός ακτίνας δράσης κάθε -ελληνικού- αντιαεροπορικού συστήματος. Με στόχο εδώ ραντάρ, κέντρα διοίκησης, σχηματισμούς τεθωρακισμένων, ημιοχυρωμένων σημείων, κρίσιμων εγκαταστάσεων, κέντρων και φαλάγγων ανεφοδιασμού κ.λπ. Και εδώ σημαντικό είναι πως η Roketsan «δείχνει» πολύ προς την κατεύθυνση χρήσης από μη επανδρωμένα αεροσκάφη.\nΩς βλήμα εδάφους-εδάφους, μια παρόμοια δράση ως πυροβολικό υψηλής ακριβείας, με ευκίνητους εκτοξευτές που δεν χρειάζονται πολλά συνοδευτικά οχήματα διοίκησης, παρά κυρίως μια ασφαλή σύνδεση για μεταφορά δεδομένων στόχου.\nΜένει να δούμε βέβαια πως το όλο project θα προχωρήσει και το αν η τουρκική πλευρά καταφέρει να ολοκληρώσει το βλήμα με τις υποσχόμενες προδιαγραφές. Πάντως η πρόγνωση είναι για πρώτη δοκιμή φέτος, αλλά πρέπει να επισημάνουμε πως το βλήμα στηρίζεται στον επίσης τουρκικό τουρμποτζέτ KJ-1750, ένα δηλαδή ακόμη στοίχημα τοπικής τεχνογνωσίας που πρέπει να φανεί αν αποδίδει.\nΕμβέλεια: πάνω 150 χιλιόμετρα (εδώ όπως γράψαμε, εξαρτάται την πλατφόρμα εκτόξευσης, η μεγίστη εμβέλεια επιτυγχάνεται με άφεση από αεροσκάφος, που θα έχει προσδώσει στο βλήμα αρχική ταχύτητα και ύψος)\nΒάρος: 275 κιλά, 330 με το booster αρχικής επιτάχυνσης (για λόγους σύγκρισης ένας Penguin ΜΚ2 είναι κάτω από 400 κιλά)\nMήκος: 3,3 μέτρα, 4,1 με το booster (συγκριτικά ένας Exocet έχει μήκος 6 μέτρα)\nΠολεμική κεφαλή/φορτίο: 70 κιλά\nΤαχύτητα: Υποηχητική, κάπου μεταξύ 0,75 και 0,85 Mach\nΠλοήγηση: Αδρανειακή με υποβοήθηση GPS, υψομετρικό ραντάρ, παρακολούθηση εδάφους\nΣτοχοποίηση: Με αισθητήρα υπέρυθρων, με αισθητήρα ραδιοσυχνοτήτων, ή και με τα δύο


5 πράγματα που θα ήθελα να πω στις φίλες μου που δεν έχουν (ακόμη) παιδιά | imommy\nimommy.gr • Μαμά • 5 πράγματα που θα ήθελα να πω στις φίλες μου που δεν έχουν (ακόμη) παιδιά\nΜαμά | 20 Μαρτίου 2014 | 10:34 | Ελένη Χαδιαράκου\n1. Απολαύστε τις μοναχικές σας βόλτες Ναι, ξέρω ότι τώρα δεν εκτιμάτε το γεγονός ότι μπορείτε να περιπλανηθείτε ανέμελα σε ένα εμπορικό κέντρο ή να πιείτε ένα καφέ διαβάζοντας το περιοδικό σας, ή το ότι μπορείτε να δοκιμάζετε δύο ώρες τζιν σε ένα δοκιμαστήριο. Πολύ σύντομα όμως που η μόνη σας στάση θα είναι στο σουπερμάρκετ (και αυτή με την ψυχή στο στόμα), και η μόνη σας βόλτα στο πάρκο με ένα δυσκίνητο καρότσι θα εκτιμήσετε πολύ αυτήν την αυτοδιάθεση του χρόνου σας! 2. Ο ύπνος είναι ιερή υπόθεση Γι’ αυτό κοιμηθείτε. Τώρα που μπορείτε. Όσο μπορείτε. Και όσο μπορείτε περισσότερο. Απολαύστε χωρίς ενοχές το Σαββατιάτικο χουζούρι. Τώρα που κανένα ζευγάρι παιδικά ποδαράκια δεν σας κλοτσάει τα σκεπάσματα και κανένα μικροσκοπικό κεφαλάκι δε σας πλακώνει! Και προς Θεού απολαύστε τον πρωινό σας καφέ. Αργά! Πολύ αργά και απολαυστικά. Και απολαύστε αυτήν την υπέροχη μοναξιά σας! 3. Μιλήστε με τις φίλες σας στο τηλέφωνο Τηλεφωνήστε στις φίλες σας. Προτιμήστε εκείνες που δεν έχουν παιδιά. Τηλεφωνήστε τους ότι ώρα θέλετε, όση ώρα θέλετε και μιλήστε μαζί τους για ό, τι θέλετε. Τώρα που δεν υπάρχει κανείς να ουρλιάζει δίπλα σας, να σας μιλάει ακατάπαυστα ενώ μιλάτε, ή τώρα που κανείς δε σας διακόπτει για να σας δείξει: μια ζωγραφιά. Μια ζημιά. Ένα καρτούν που τραγουδάει. Μια «σπουδαία» κατασκευή lego. Ένα πατημένο μπισκότο στο πάτωμα, ή την τούφα που έβγαλε ο γιος σας από τα μαλλιά της αδελφής του. 4. Πιείτε ένα ποτάκι με τους φίλους σας Και απολαύστε αυτό που στα μπαράκια λένε happy hour. Διότι σύντομα αυτή η «happy hour» θα μεταμορφωθεί σε «ώρα» που τα παιδιά κλαψουρίζουν, διαβάζουν, πεινάνε, νυστάζουν, διψάνε! Άντε εις υγείαν! 5. Απολαύστε το φαγητό Με το δίκιο σας θα πείτε: Σιγά, υπερβολές…οι γονείς δηλαδή δεν τρώνε; Ναι, φυσικά και τρώνε, αλλά πως; Φανταστείτε ότι δουλεύετε σε ένα εστιατόριο ως σερβιτόρος. Θα φάτε όταν πεινάσετε; Όχι βέβαια. Θα φάτε όταν φύγουν οι πελάτες. Ε, το ίδιο ισχύει και όταν γίνεσαι μαμά. Περιμένεις να σερβίρεις τα παιδιά,. Να φάνε τα παιδιά. Και να ικανοποιήσετε κάθε ανάγκη τους. Θέλετε νερό; Κι άλλο ψωμί; Φρουτάκι; Και βέβαια οι πελάτες σας δεν είναι αξιοπρεπείς ενήλικες. Είναι αγενείς, απρόσεκτοι και απαιτητικοί! Και βέβαια δεν είναι ποτέ ευχαριστημένοι με το γεύμα που τους ετοιμάσατε. Γι’ αυτό σας λέω: Όσο ακόμη δεν έχετε παιδιά, καλή σας όρεξη! Από την συγγραφέα, μαμά και blogger Stephanie Sprenger


Μάζεψε λεφτά για τα επόμενα must ταξίδια και φτιάξε την διάθεση σου\nΜάζεψε λεφτά για τα επόμενα must ταξίδια σου\nΓιάννης Μπασδέκης\t4 years ago tips ταξίδι\nΕάν σου αρέσουν τα ταξίδια και είσαι ένας άνθρωπος που βρίσκεσαι συνεχώς με μια βαλίτσα στο χέρι, έτοιμος να πάρεις την επόμενη πτήση για μια νέα εμπειρία, τότε πρέπει να διαβάσεις την συνέχεια του άρθρου. Αν πάλι θέλεις και δεν έχεις ακόμα την δυνατότητα τότε μάζεψε λεφτά για τα επόμενα must ταξίδια και ετοιμάσου για 7 συναρπαστικούς προορισμούς που μπορούν να σου αλλάξουν την διάθεση!!!\nΟι περισσότεροι άνθρωποι αναζητούν πλέον στην ζωή τους,όχι μόνο την υγιεινή διατροφή ή μια καλή ποιότητα ζωής, τους ενδιαφέρει επίσης να ταξιδεύουν άνετα και να ανακαλύπτουν νέους προορισμούς , οι οποίοι είναι ικανοί να βελτιώσουν την ψυχική τους υγεία,να τους χαλαρώσουν και να αποτελέσουν για αυτούς μια πραγματική εμπειρία. Επομένως, μάζεψε λεφτά για τα επόμενα must ταξίδια σου και εμείς θα σου προτείνουμε 7 προορισμούς για να προσθέσεις στην λίστα σου, αλλιώς δες εδώ πως μπορείς να ταξιδέψεις χωρίς ούτε ένα ευρώ.\nΔες τα must ταξίδια που δεν γίνεται να παραλείψεις\nTulum, Mexico Η Τουλούμ, είναι ένας προορισμός διακοπών στο Μεξικό, είναι ένα ανερχόμενο αστέρι που είναι κρυμμένο μακριά από τη φασαρία. Τα κρυστάλλινα νερά και οι αμμώδεις λευκές παραλίες συναντώνται με τα συντηρημένα ερείπια των Μάγια. Τα εστιατόρια είναι πολλά και καλύπτουν και τους ποιο απαιτητικούς. Σε πολλά σημεία υπάρχουν εστιατόρια για βέγκαν, χορτοφάγους, και smoothies για να τα ερωτευτείτε.\nΈνα σημείο που είναι γνωστό για τους κόκκινους βράχους και την πεζοπορία. Επίσης είναι ένα πολύ ιδιαίτερο σημείο για πνευματικότητα και ευεξία. Γιατί αυτό; Ονομάζεται “δίνη”- μια ιερή τοποθεσία στη γη όπου υπάρχει ενέργεια. Κάποιοι έχουν την πεποίθηση ότι η θεραπεία και ο πνευματικός μετασχηματισμός συμβαίνουν ευκολότερα στην Sedona επειδή τα ανοίγματα σε άλλες διαστάσεις είναι πιο λεπτά εδώ.\nΜερικές ώρες έξω από το Κέιπ Τάουν, το Jeffreys Bay είναι ένα μικρό καταφύγιο με (αναμφισβήτητα) τρομερή ακτή για Surfing. Surfers την επισκέπτονται από όλο τον κόσμο. Για όσους έχουν την επιθυμία για μια δροσερή δραστηριότητα, ένα μάθημα σερφ ή μια βόλτα με άλογο κατά μήκος της παραλίας, είναι ο ιδανικός προορισμός. Ξυπνήστε το πρωί για να σερφάρετε, ή διαβάστε ένα βιβλίο και περάστε χρόνο απολαμβάνοντας τα απλά πράγματα στη ζωή.\nΕίναι κάτι περισσότερο από ένα ονειρικό τροπικό παράδεισο με ειδυλλιακές παραλίες, το Μπαλί, όπως και η Sedona, εκφράζει τη δική του ιδιαίτερη ενέργεια. Το Pura Tirta Empul είναι μια ιερή πηγή που έχει προσελκύσει λατρευτές του Μπαλί για περισσότερα από χίλια χρόνια. Οι ναοί, το σέρφινγκ, το ρύζι, τα μυστικά φαράγγια και το περιπετειώδες άλμα στον γκρεμό καθιστούν μια μαγευτική εμπειρία για όσους έχουν ανάγκη από φυσική ομορφιά και πνευματική κουλτούρα.\nΤο Joshua Tree είναι ένα πανέμορφο εθνικό πάρκο που βρίσκεται ανάμεσα σε δύο ερήμους – το Κολοράντο και το Mojave – που δεν απέχουν πολύ από το κέντρο της πόλης και το Λος Άντζελες. Ο αργός ρυθμός της ζωής στη μέση της απόλυτης ειρήνης και ησυχίας είναι ένα ιδανικό μέρος για αναζωογόνηση και αυτοανακάλυψη. Μπορείτε να θαυμάσετε τον Γαλαξία, τα διάσημα δέντρα του Joshua ή τους πολύχρωμους ουρανούς χωρίς διαταραχές.\nΗ πρωτεύουσα της Ισλανδίας είναι γεμάτη με καθαρό αέρα και φυσικά δώρα. Για τους λάτρεις της φυσικής ομορφιάς, η περίφημη Blue Lagoon προσφέρει μάσκες θεραπείας με λάσπη, μασάζ μέσα στο νερό και προϊόντα περιποίησης της επιδερμίδας για να φέρετε στο σπίτι. Η εμπειρία δεν σταματά εδώ. Η περιήγηση του Golden Circle θα σας οδηγήσει σε καταρράκτες , ιαματικές πηγές και στο εθνικό πάρκο UNSECO. Εάν είστε τυχεροί, μπορείτε ακόμη να θαυμάσετε και το Βόρειο Σέλας.\nΜια πόλη στην πλαγιά ενός λόφου στην πόλη Χιματσάλ Πραντές που αποτελεί και την πατρίδα του Δαλάι Λάμα, η Νταραμσάλα είναι γεμάτη με μοναστήρια, διαθέτει ένα θιβετιανό κέντρο ιατρικής και αστρολογίας αποτελώντας μια γραφική ομορφιά.\nTags : tipsταξίδι\nΓιάννης Μπασδέκης 15 February 2018\nΤι γράφει στη μηνυτήρια αναφορά κατά του Τσίπρα ο Σαμαράς\nΟ σωσίας του Brad Pitt ήταν Κρητικός αντάρτης στην Κατοχή! (Photos)


Hanna Heilborn: Documentary animation και ανθρώπινα δικαιώματα\nΤο Be there! Corfu Animation Festival έχει την τιμή να υποδέχεται στα πλαίσια του 5ου Be there! Fest την Σουηδή Hanna Heilborn, βραβευμένη σκηνοθέτη με εκτενή ενασχόληση με το animation documentary.\nΑποτελέσματα επιλογής 2015\nΤο Be there! Corfu Animation Festival ανακοινώνει τα αποτελέσματα στις τρεις κατηγορίες του διαγωνιστικού του προγράμματος.\nΠρόσκληση Συμμετοχής 2015\nΤο Be there! Corfu Animation Festival ανακοινώνει την έναρξη διαδικασίας υποβολής συμμετοχών για την 5η έκδοσή του.\nΦοιτητικό Διαγωνιστικό Γ: Εύθραυστον: Άνθρωπος\nΆφησε με να μπω, Antigoni Tsagkaropoulou (GREECE, 2013), 2' 39''\nΈνα συναίσθημα που μπορεί να γίνει εμμονή. Επεκτείνεται, εντείνει, μεγαλώνει μέσα σας και καταλήγεται να ζείτε με αυτό. Στο αστικό τοπίο, η επίδραση του απλώνεται από το άτομο στην κοινωνία, και στη συνέχεια επιστρέφει πίσω στον εαυτό σας. Αν το αφήσετε...\nΣφάλμα Συμβατότητας, Sergio di Bitetto (CANADA, 2014), 4' 29''\nΤο "Plugin" είναι η ιστορία μίας μηχανικής πόλης στην οποία κάθε πολίτης είναι μέρος της ίδιας της πόλης, υπεύθυνος για την παραγωγή φωτός συνδέοντας το αρσενικό και θηλυκό μέρος του μηχανισμού. Ο καθένας φαίνεται να ταιριάζει σε αυτό το τέλειο παζλ, εκτός από τον κύριο χαρακτήρα, τον GO, έναν άνθρωπο που δεν ταιριάζει με τον υπόλοιπο του κόσμο. Ο GO βρίσκει τελικά το τέλειο ταίρι του - έναν άλλο άντρα - αλλά οι Αρχές της Πόλης προσπαθούν να σταματήσουν αυτή την ασυνήθιστη ένωση. Είναι στο χέρι του GO και του Ico να δείξουν στην πόλη τους ότι κάθε ένωση είναι τελικά μέρος της ίδιας ενέργειας – της αγάπης.\nΠαντς και Τζούντι, Martin Mαj (CZECH REPUBLIC, 2014), 6'\nΗθοποιοί, Κούκλες, Pixilation\nΤραγελαφική, γκροτέσκα ταινία για μαριονέτες και κουκλοθέατρο. Αυτή η ταινία είναι μια αλληγορία για τη σχέση των μαριονετών και του δασκάλου τους. Το σημαντικό είναι το υλικό και η μεταμόρφωσή τους.\nΤο τανγκό του λυκόφωτος, Joanna Adamska (UK, 2014), 2' 52''\nTo Τανγκό του λυκόφωτος είναι μια ταινία που επηρεάστηκε από νοσταλγικό χαρακτήρα των tango. Είναι μια ρομαντική ιστορία για τη νοσταλγία και την αγάπη ενός άνδρα, ο οποίος είναι παγιδευμένος ανάμεσα βαθιά αγάπη του και μια θλιβερή πραγματικότητα. Η λαχτάρα του κύριου χαρακτήρα για την αγαπημένη σύντροφό του τον οδηγεί σε ένα πάρκο στο τέλος της ημέρας με την προσδοκία ενός ραντεβού.\nΌταν μου λείπεις, Brooke Wagstaff (USA, 2013), 2' 29''\nΈνα animated παραμύθι σχετικά με τη λέξη "εγώ", ένα μοναχικό συγγραφέα που ζει τη ζωή με έναν αναστεναγμό. Μετά την ανακάλυψη ότι λείπει το "εσύ", οδηγείται σε μια επικίνδυνη περιπέτεια για να το βρει. Καθώς ταξιδεύει σε όλο και πιο άγνωστα εδάφη, θα αναγκαστεί να αντιμετωπίσει τους φόβους της και να αναπτυχθεί ως χαρακτήρας.\nΦιλοδοξίες, Gal Daniel (ISRAEL, 2013), 4' 22''\nΟΙ "Φιλοδοξίες" είναι μια μικρή ταινία κινουμένων σχεδίων, για ένα δέντρο που έζησε τη ζωή του απλά κοιτάζοντας τα αστέρια, τυφλός με τον περιβάλλοντα χώρο του. Μέχρι που μια μέρα ολόκληρο το σώμα του άρχισε να κάνει θόρυβο και απαίτησε την προσοχή του.\nΣαν μωρό, Annie Zhao (USA, 2014), 6' 29''\nΈνα μωρό ανακαλύπτει ότι δεν είναι απλά ένα κομμάτι κρέας.\nΘάναρος, Somayeh Khakshoor (IRAN, 2014), 7'\nΜια μάζα γλοιωδών πλασμάτων μεταμορφώνονται σε σώμα μιας γυναίκας. Ξυπνά και βλέπει την κάμερα / το κοινό, και ενώ προσπαθεί να σχηματίσουν μια σχέση από κοινού, τα μέρη του σώματος της αλλάζουν και πάλι στα συστατικά της. Κάνει εμετό τον εαυτό της, όταν προσπαθεί να αρθρώσει την πρώτη λέξη της.\nΜεταξύ φωτός και ερέβους, Chanon Treenet (UK, 2013), 11' 08''\nΗθοποιοί, Σχεδίαση στο χαρτί, 2D computer animation\nΌταν ο ήλιος δύει, και η ημέρα τελειώνει και η νύχτα φτάνει, ένα αγόρι πηγαίνει σπίτι.\nΜην το πετάξεις, φτιαξ' το, Bexie Bush (UK, 2014), 7' 38''\nΜια stop motion / pixilation animation ταινία μικρού μήκους σε σκηνοθεσία Bexie Μπους. Μια φοιτητική ταινία από την Εθνική Βρετανική Σχολή Κινηματογράφου και Τηλεόρασης του 2014.\nΑπό Γη και Μελάνι, Jonathan Laskar (SWITZERLAND, 2013), 4' 40''\nΠλαστελίνη, Σχεδίαση στο χαρτί\nΑυτή είναι η εικόνα ενός ανθρώπου που χτίζει το σωσία του με τη γη. Αυτό το ζωντανό πορτρέτο σηματοδοτεί το σώμα του με τον πόνο τον οποίο ο άνθρωπος υπομένει στη σχέση του..\nΗ σιωπηρή μελωδία, Jinfeng Li (USA, 2014), 5' 36''\nH ταινία "Η σιωπηρή μελωδία" είναι μια ιστορία για ένα φτωχό αγόρι που ονειρεύεται να γίνει βιολιστής. Τυχαία βρίσκει ένα μαγικό βιολί, με το οποίο μπορεί να παίξει υπέροχη μουσική, αλλά δυστυχώς κανείς δεν μπορεί να τον ακούσει. Παρά τη μοναξιά του, ο ίδιος διατηρεί το θάρρος του να παίζει. Στο τέλος, το αγόρι αποφασίζει να πετάξει το βιολί, προκειμένου να επιστρέψει στην παλιά του ζωή με μια νέα προοπτική για τη ζωή.\nΕυθύμησε ή Αποδήμησε, Andreia Dobrota (THE NETHERLANDS/ROMANIA, 2013), 3' 25''\nΟ D, ο κύριος χαρακτήρας, ζει μόνος του σε μια μικρή πόλη σε έναν κόσμο όπου τα πάντα γίνονται για να κάνουν τους ανθρώπους ευτυχισμένους. Σχεδόν όλοι είναι πολύ ευχαριστημένοι και έχουν απολύτως τα πάντα που μπορεί να χρειάζονται ή θέλουν, τουλάχιστον ως προς τα απτά πράγματα. Οι δυσαρεστημένοι άνθρωποι αναγκάστηκαν σταδιακά να απομακρυνθούν από την κοινωνία και να γίνουν μύθοι που οι άνθρωποι ακούν μόνο για εκείνους. Ο D είναι ένας από τους λίγους τελευταίους δυστυχισμένους ανθρώπους στον κόσμο και παλεύει να συνεχίσει να ζει σε αυτόν τον κόσμο.\nΤο πνεύμα στο κασκόλ, Mitchell Zemil (USA, 2014), 1' 55''\nΜια ημέρα στη ζωή ενός κοριτσιού, του οποίου το κασκόλ διακατέχεται από ένα φάντασμα.\nΤο άνοιγμα, Tom Kouris & Roni Rashkes (ISRAEL, 2013), 3' 26''\nΟ Bob ζει μια ζωή ρουτίνας, αυστηρή και τετράγωνη. Ένα πρωί ξυπνά και τρομαγμένος ανακαλύπτει μία στρογγυλή τρύπα στη μέση της κουζίνας. Προσπαθεί να την αγνοήσει και να συνεχίσει τη ζωή του ως συνήθως, αλλά χωρίς επιτυχία. Σιγά-σιγά πλησιάσει και αντιμετωπίζει τους φόβους του. Ο Bob κάνει όλη τη διαδρομή, αλλά θα επικρατήσει;\nΚι έζησαν αυτοί καλά..., Moritz Poth & Rafael Starman (GERMANY, 2014), 4' 44''\nΜια σκιά προσπαθεί να φέρει τη ζωή του σε ένα τέλος. Στο δρόμο της αυτο-καταστροφής έρχεται στο συμπέρασμα ότι ο κόσμος που ζει στη αποτελείται από ένα άλλο επίπεδο. Μόνο όταν βρίσκει το δρόμο του , θα πετύχει. - Ένα stop-motion animation, δημιουργεί σκιές με τυπωμένο φιλμ.\nYou are here ΑΡΧΕΙΟ ΦΕΣΤΙΒΑΛ 2015


Η Φουρέιρα ΜΑΣ ΠΕΤΑΞΕ ΤΑ ΜΑΤΙΑ ΕΞΩ: Το ύψος, τα κιλά, τα ΜΥΣΤΙΚΑ! | freegossip.gr\nΑΡΧΙΚΗ/Blog View/Προτεινόμενα/Η Φουρέιρα ΜΑΣ ΠΕΤΑΞΕ ΤΑ ΜΑΤΙΑ ΕΞΩ: Το ύψος, τα κιλά, τα ΜΥΣΤΙΚΑ!\nfreegossip 19 Αυγούστου 2019\nΕίναι γνωστά όλα αυτά τελικά ή όχι και τόσο; Για να μη μακρυγορούμε, είναι 1,67 στο ύψος. Δεν είναι άνω το 1,70. Οι περισσότερες της σόου μπιζ προσθέτουν από 2-3 πόντους έως και …δέκα. Όχι, η Φουρέιρα δεν το έκανε ποτέ. Έτσι γράφεται, άλλο ύψος και όχι με δική της δήλωση, αλλά των συντακτών. Μιας και το φερε η κουβέντα, μόνο η Σάσα Σταμάτη δηλώνει και πιο κοντή απ όσο πραγματικά είναι. Λέει για παράδειγμα 1,83 αλλά είναι πάνω από 1,85.\nΠάμε παρακάτω αφού το πλατιάσαμε! Είναι εντυπωσιακό το πως επιβλήθηκε τελικά η Ελένη Φουρέιρα στην Ελληνική σόου μπιζ. Άσχετα με το ότι έχει την πιο δυνατή δισκογραφική, αυτό που σίγουρα διαθέτει, είναι το καλώς εννοούμενο “θράσος”, αυτόμπου έδειξε και στη eurovision!\nΠολλές φορές τα φαινόμενα, ΔΕΝ ΑΠΑΤΟΥΝ! Η Ελένη Φουρέιρα και γενικότερα όποιος γυμνάζεται και ταυτόχρονα προσέχει τη διατροφή του, είναι στεγνός και μυώδης. Δεν θέλει μαθηματικά.\nΥπάρχουν περιπτώσεις που ότι κι αν τρώει κάποιος, παραμένει με κορμί πέτρα. Και δω υπάρχουν εξηγήσεις. Το DNA, ο καλός μεταβολισμός.\nΌμως τα πράγματα για την Ελένη είναι ιδανικά και της ευχόμαστε πάντα να είναι. Τη βλέπουμε να τρώει κανονικά. Το κορμί της δεν το έχουν ούτε αθλήτριες στίβου. Πως λέτε να το διατηρεί σε τέτοια κατάσταση; Μάθαμε πως ο…χυμός καρότου έχει εξαιρετικά αποτελέσματα. Λέτε;\nΠάντως, όταν βάζει το μαγιό της, πρώτον κόβει τη δουλειά του παπαράτσο.\nΔεν ξέρουμε αν έχει κάτι κατά του αμφιλεγόμενου αυτού επαγγέλματος και αν θεωρεί αυτό του διασκεδαστή ανώτερο σε κάτι. Αυτή η επίδειξη με αλλεπάλληλα μαγιό έχει βασικό κίνητρο: Τέτοιο σώμα να το θαυμάζει μόνη της στο καθρέπτη της;\nΕίναι ωραία, σέξι και… fuego! Η Ελένη Φουρέιρα κάνει συναυλίες σε όλη την Ελλάδα και όταν βρίσκει τον κατάλληλο χρόνο χαίρεται τον ήλιο και τις βουτιές της στην θάλασσα, κολάζοντας τα Social Media.\nΜαζί με αγαπημένα της πρόσωπα περνάει στιγμές χαλάρωσης και ξεγνοιασιάς και γεμίζει μπαταρίες για έναν πολύ δυνατό χειμώνα. Η εκρηκτική τραγουδίστρια «δεν λυπάται κανέναν» με τις αισθησιακές φωτογραφίες που δημοσιεύει στο προσωπικό της λογαριασμό στο Instagram.\nΦόρεσε το αποκαλυπτικό της μαγιό και ανέβασε τη θερμοκρασία στα ύψη με τις σέξι πόζες της.\nΟι followers της με αυτά που βλέπουν, σίγουρα θα την ονειρεύονται σε αλλά μέρη.\nΓια ακόμη μια φορά οι θαυμαστές της ίδρωσαν βλέποντας το απολαυστικό της κορμί\nΦουρέιρα Φουρέιρα άβαφη Φουρέιρα επεμβάσειςδίαιτα Φουρέιρα ηλικία Φουρέιρα κιλά Φουρέιρα μαγιό Φουρέιρα σώμα Φουρέιρα ύψος


Τη φάτσα τού Ανατολικογερμαναρά πιλότου (και πρώην πράκτορα τής ΣΤΑΖΙ) που δολοφόνησε 118 (και όχι 121) ανθρώπους τής πτήσεως 522 τής «Ήλιος» (στις 14 Αυγούστου 2005) σάς την έδειξαν ποτέ; Τ’ ονοματάκι του, σάς τό ‘παν; – NewSalamina\nHome Αποκάλυψης, Δολοφονία. Τη φάτσα τού Ανατολικογερμαναρά πιλότου (και πρώην πράκτορα τής ΣΤΑΖΙ) που δολοφόνησε 118 (και όχι 121) ανθρώπους τής πτήσεως 522 τής «Ήλιος» (στις 14 Αυγούστου 2005) σάς την έδειξαν ποτέ; Τ’ ονοματάκι του, σάς τό ‘παν;\nΤη φάτσα τού Ανατολικογερμαναρά πιλότου (και πρώην πράκτορα τής ΣΤΑΖΙ) που δολοφόνησε 118 (και όχι 121) ανθρώπους τής πτήσεως 522 τής «Ήλιος» (στις 14 Αυγούστου 2005) σάς την έδειξαν ποτέ; Τ’ ονοματάκι του, σάς τό ‘παν;\nAugust 15, 2019 | by\tnewsalamina |\nΑνατολικογερμανός πρώην πράκτωρ τής ΣΤΑΖΙ, ήταν ο κυβερνήτης τού αεροσκάφους. Ο 58χρονος, τότε, Hans Jürgen Merten.\nΟι χειριστές των δύο F-16, ανέφεραν ότι, ΔΕΝ ΒΡΙΣΚΟΤΑΝ στη θέση του όταν προσέγγισαν το μοιραίο αεροσκάφος και η θύρα στην ουρά, ήταν… ανοικτή !!! Το… πτώμα του (μα, ποιο «πτώμα» του;)\nΔΕΝ ΒΡΕΘΗΚΕ ΠΟΤΕ (όπως και άλλων δύο ατόμων, για τα οποία ΟΥΔΕΠΟΤΕ ΜΑΣ ΕΙΠΑΝ ΤΟ ΠΑΡΑΜΙΚΡΟ). Βρέθηκαν 118 πτώματα, από 121 επιβάτες και πλήρωμα…\nFiled in: Αποκάλυψης, Δολοφονία.


Η συνέχεια στις σελίδες του βιβλίου που πουλιέται διαδικτυακά από την amazon.\nΑυτό το βιβλίο της αγαπητής Ρένας μου άρεσε πάρα πολύ. Με γοήτευσε και με συγκίνησε. Δεν χόρταινα να διαβάζω. Από τη μία έκπληξη στην άλλη. Εναλλαγές γεγονότων, πόλεμος, έρωτες, ρομαντισμός, τρυφερότητα, αλτρουισμός, εκπλήξεις η μία μετά την άλλη με αποκορύφωμα την εύρεση του άλλου μισού της φωτογραφίας εκεί που δεν το περιμένεις. Τι άλλο να πω. Τα ωραία βιβλία τα λένε μόνα τους. Σε μας μένει η ωραία γραφή, η ατμόσφαιρα του έργου και η συγκίνηση\nΓιούλια Ολόμπλαβα 19 Δεκεμβρίου 2016 - 6:28 μ.μ.\nΓιούλια Ολόμπλαβα 27 Ιανουαρίου 2017 - 10:14 μ.μ.


Τον περιφερειάρχη Θεσσαλίας επισκέφτηκαν μέλη του Μορφωτικού Συλλόγου Γλαύκης - PagasitikosNews\nΒρίσκεστε εδώ: ΚΕΝΤΡΙΚΗ / ΛΑΡΙΣΑ / Τον περιφερειάρχη Θεσσαλίας επισκέφτηκαν μέλη του Μορφωτικού Συλλόγου Γλαύκης\nΟ Κ. Αγοραστός συνεχάρη τα μέλη του ΜΕΣ Γλαύκης για την επιτυχημένη παρουσία τους στο εξωτερικό και τους κάλεσε να συνεχίσουν να διαδίδουν τα ήθη και τα έθιμα του τόπου μας από γενιά σε γενιά.\nΤο φεστιβάλ διήρκησε δέκα ημέρες και συμμετείχαν σε αυτό το μοναδικό μουσικοχορευτικό ταξίδι επιλεγμένες χορευτικές ομάδες από διάφορες χώρες (Αίγυπτος, Σουδάν, Νιγηρία, Αρμενία, Ινδία, Ταϊλάνδη, Κίνα, Νότια Κορέα). Σπουδαίες προσωπικότητες παρακολούθησαν το Φεστιβάλ, όπως ο υπουργός Πολιτισμού της Αιγύπτου, Δήμαρχοι της ευρύτερης περιοχής αλλά και πλήθος κόσμου.\nΟι παραστάσεις πραγματοποιήθηκαν σε μοναδικές τοποθεσίες της πόλης του Aswan (θέατρα, πολιτιστικά κέντρα), με εξέχουσα την τελετή λήξης, που πραγματοποιήθηκε στο Abu Simbel, μπροστά από το ναό του Ραμσή Β΄ και της συζύγου του Νεφερτάρι. Η ελληνική αποστολή παρουσίασε ένα χορευτικό πρόγραμμα με έντονες εναλλαγές στους ρυθμούς, τους βηματισμούς αλλά και στα χρώματα των ενδυμασιών.\nΕτικέτες: Μορφωτικός Σύλλογος Γλαύκης


Ο εμβολιασμός μπορεί να αποτρέψει σοβαρές ασθένειες\nΟ εμβολιασμός προστατεύει τα άτομα από σοβαρές και απειλητικές για τη ζωή λοιμώδεις νόσους, όπως γρίπη, διφθερίτιδα, τέτανος, κοκκύτης, ιλαρά, παρωτίτιδα, ερυθρά, μηνιγγιτιδοκοκκική νόσος, διεισδυτική πνευμονιοκοκκική νόσος και πολιομυελίτιδα.\nΣε παγκόσμιο επίπεδο, ο εμβολιασμός προλαμβάνει τη μόλυνση 2,7 εκατομμυρίων ανθρώπων από ιλαρά, 1 εκατομμυρίου ανθρώπων από κοκκύτη και 2 εκατομμυρίων βρεφών από τον νεογνικό τέτανο ετησίως (1).\nΣτο παρελθόν, πολλοί άνθρωποι πέθαιναν από ασθένειες που σήμερα προλαμβάνονται με τον εμβολιασμό. Επίσης, πολλοί υπέφεραν από τις επιπλοκές που προκαλούνται από τις ασθένειες, όπως π.χ. τύφλωση λόγω ιλαράς, και πολλά βρέφη γεννιούνταν με κώφωση, καταρράκτη ή νοητική υστέρηση, επειδή οι μητέρες τους είχαν νοσήσει από ερυθρά κατά την εγκυμοσύνη. Η πολιομυελίτιδα –όπως θυμούνται όσοι έχουν γεννηθεί πριν από τη δεκαετία του ‘60– ήταν κάποτε η κύρια αιτία θανάτου, παράλυσης και χρόνιας αναπηρίας στην Ευρώπη και σε άλλες περιοχές.\nΠοιος είναι ο βαθμός μεταδοτικότητας των διαφόρων ασθενειών;\nΗ κεντρική κουκίδα αντιπροσωπεύει ένα άτομο που έχει προσβληθεί από την ασθένεια. Οι συνδεόμενες κουκίδες δείχνουν τον μέγιστο και ελάχιστο αριθμό μη εμβολιασμένων ατόμων που δεν έχουν νοσήσει στο παρελθόν και θα μπορούσαν να μολυνθούν από το άτομο που νοσεί. Εμφανίζεται τόσο η πιο συντηρητική εκτίμηση (εσωτερικός δακτύλιος, πιο σκούρες κουκίδες) όσο και η μέγιστη εκτίμηση (εξωτερικός δακτύλιος, ανοιχτόχρωμες κουκίδες).\nΠηγή: Plotkin S, Orenstein W, Offit P. Vaccines.\nΟ εμβολιασμός συμβάλλει στην πρόληψη της διάδοσης των ασθενειών στην κοινότητα. Όταν ένα μεγάλο ποσοστό του πληθυσμού εμβολιάζεται, οι λοιμώδεις νόσοι δεν μπορούν να εξαπλωθούν εύκολα. Αυτή η προστασία είναι γνωστή ως "συλλογική ανοσία" (επίσης γνωστή ως "ανοσία της αγέλης"). Ο εμβολιασμός μπορεί να εξαλείψει τις ασθένειες ή να περιορίσει σημαντικά την εκδήλωση νέων κρουσμάτων.\nΧάρη στον εμβολιασμό:\nη ευλογιά έχει εκλείψει παγκοσμίως·\nη πολιομυελίτιδα έχει σταματήσει να μεταδίδεται στα περισσότερα μέρη του κόσμου, συμπεριλαμβανομένης της Ευρώπης.\nΟ εμβολιασμός προλαμβάνει επίσης την ανάπτυξη ορισμένων τύπων προκαρκινικών όγκων και καρκίνων, για παράδειγμα:\nο εμβολιασμός κατά του ιού των ανθρώπινων θηλωμάτων (HPV) μπορεί να βοηθήσει στην πρόληψη του καρκίνου του τραχήλου και άλλων μορφών καρκίνου που προκαλούνται από τον ιό HPV\nο εμβολιασμός κατά της ηπατίτιδας B μπορεί να βοηθήσει στην αποτροπή του καρκίνου του ήπατος που οφείλεται σε χρόνια λοίμωξη από τον ιό της ηπατίτιδας B.\nΤα προγράμματα εμβολιασμού έχουν ευρύτερα κοινωνικά οφέλη. Συμβάλλουν στη μείωση της κοινωνικής, ψυχολογικής και οικονομικής επιβάρυνσης που συνεπάγονται οι ασθένειες για τους ανθρώπους και τις κυβερνήσεις, περιορίζοντας, αφενός, τις πιέσεις στα συστήματα υγείας και κοινωνικής πρόνοιας και δίνοντας, αφετέρου, στους πολίτες τη δυνατότητα να ασκούν παραγωγικές δραστηριότητες, συμπεριλαμβανομένης της εκπαίδευσης και της απασχόλησης.\nΟ εμβολιασμός είναι ο καλύτερος τρόπος για την ανάπτυξη ανοσίας κατά των νόσων που προλαμβάνονται με εμβολιασμό, σε αντίθεση με την ανάπτυξη ανοσίας με φυσική νόσηση. Ο εμβολιασμός προλαμβάνει την εμφάνιση των συμπτωμάτων της ασθένειας, τα οποία μπορεί να είναι σοβαρά.\nΜάθετε πώς τα εμβόλια προστατεύουν τα άτομα από σοβαρές και απειλητικές για τη ζωή νόσους.\nΜάθετε πώς τα εμβόλια συμβάλλουν στη μείωση της εξάπλωσης των νόσων στις κοινότητες και στην εδραίωση της ανοσίας της αγέλης.\nΒρείτε εθνικά προγράμματα εμβολιασμού για χώρες της ΕΕ/του ΕΟΧ που προσφέρουν εμβολιασμούς για συγκεκριμένες ηλικίες και πληθυσμούς.


Διατροφή: Πως Θα Καταφέρω Να Φτάσω Στο Στόχο Μου - Μαμά Πονάω\n0\t22 Ιουλίου, 2020\nΟι περισσότεροι από μας και κυρίως αυτή την εποχή προσπαθούμε να βρούμε τρόπο και είμαστε διατεθειμένοι να κάνουμε τα πάντα προκειμένου να δείξει η ζυγαριά μας λίγο πιο κάτω. Η αλήθεια είναι ότι καλώς η κακώς αυτό το νουμεράκι επηρεάζει τη διάθεση πολλών ανθρώπων αν και κατά τη γνώμη των ειδικών δε θα έπρεπε – αρκεί οι διακυμάνσεις του βάρους να μην ξεπερνούν το 1.5kg μέσα στην εβδομάδα και φυσικά να μην υπάρχει αυξητική πορεία.\nΑν πάρουμε την απόφαση να αλλάξουμε τον τρόπο διατροφής μας η απώλεια βάρους θα πρέπει να είναι απλά το κίνητρο και όχι ο απώτερος σκοπός. Η καλή φυσική κατάσταση και η βελτίωση της υγείας μας θα πρέπει να είναι ο στόχος ο οποίος φυσικά δε σταματάει μετά από 2 ή 3 μήνες. Αν θέλω να χάσω 10 κιλά δεν αρκεί να αλλάξω τρόπο διατροφής και ζωής για 2-3 μήνες, θα πρέπει να μάθω να τρώω και να ζω όπως ένα άτομο 10 κιλά λιγότερο. Έτσι μόνο θα κρατήσω την απώλεια σταθερή. Επομένως η υιοθέτηση του νέου τρόπου ζωής είναι το κλειδί της επιτυχίας για διατήρηση του επιθυμητού βάρους.\nΑπό τη στιγμή που το έχω πάρει απόφαση λοιπόν ότι θα αλλάξω τον τρόπο ζωής μου για βελτίωση της υγείας μου και της εικόνας μου ας δούμε τι θα μπορούσα να κάνω για να στηρίξω αυτή μου την προσπάθεια με τον καλύτερο δυνατό τρόπο και να φτάσω στο στόχο μου αποτελεσματικά\nΚρατώ ημερολόγιο. Με την έννοια του ημερολογίου εννοούμε την καθημερινή καταγραφή του τι τρώω και πότε το τρώω. Πολλές φορές μας εκπλήσσει το αποτέλεσμα της καταγραφής γιατί συνειδητοποιούμε ότι τελικά τρώμε αρκετά περισσότερο από όσο πιστεύαμε. Επιπλέον σε αυτό το ημερολόγιο καλό θα ήταν να γράφουμε και την φυσική μας δραστηριότητα, είδος και διάρκεια ώστε να έχουμε μια σφαιρική εικόνα του τρόπου ζωής μας.\nΑλλάζω μέγεθος μερίδας. Είναι γεγονός ότι τα τελευταία κυρίως χρόνιο το μέγεθος των μερίδων έχει διπλασιαστεί. Έτσι πλέον θεωρούμε φυσιολογικό ένα τεράστιο γεύμα, και μικρό ένα φυσιολογικό. Αυτό φυσικά έχει ως αποτέλεσμα την αύξηση βάρους και αύξηση κινδύνου για διάφορες παθήσεις (καρδιαγγειακά, διαβήτη, υψηλή αρτηριακή πίεση κ.α.). Χρησιμοποιώντας λοιπόν ένα φυσιολογικό προς μικρό πιάτο για τα κυρίως γεύματα μας έχουμε κάνει ένα σημαντικό βήμα. Μεγάλα και βαθιά πιάτα μπορούμε να χρησιμοποιούμε για τις σαλάτες μας οι οποίες θέλουμε να είναι πλούσιες και χορταστικές.\nΑυξάνω την κατανάλωση νερού. Το νερό συμμετέχει σε όλες τις μεταβολικές διαδικασίες του οργανισμού, βοηθά στη πρόληψη της δυσκοιλιότητας και συμβάλλει στη ρύθμιση του Βασικού μεταβολισμού. Επιπλέον βοηθά στην αποφυγή κατακρατήσεων καθώς βοηθά στην απομάκρυνση του περιττού νατρίου από τον οργανισμό. Δεν χρειάζεται να γίνει απότομα η αύξηση νερού. Αν μέχρι χθες έπινα 4 ποτήρια, αύριο προσπαθώ για 5. Σιγά σιγά και σταδιακά θα καταφέρω να το αυξήσω. Η συνιστώμενη κατανάλωση νερού είναι 30ml ανά κιλό βάρους. Δηλαδή ένα άτομο 70 κιλών χρειάζεται περίπου 2 λίτρα υγρών συμπεριλαμβανομένων και των χυμών, λαχανικών, γάλακτος και ροφημάτων. Φυσικά αυτό είναι γενικό και οι ανάγκες για νερό αυξάνονται όταν η φυσική δραστηριότητα είναι αυξημένη.\nΜικρά και συχνά γεύματα. Το ακούμε συνέχεια και προφανώς για κάποιο λόγο θα επιμένουν οι διαιτολόγοι. Λέγοντας μικρά και συχνά γεύματα εννοούμε 3 κύρια γεύματα(πρωινό, μεσημεριανό, δείπνο) και 2 ενδιάμεσα σνακ (δεκατιανό, απογευματινό). Καταναλώνοντας κάτι ανά 3-4 ώρες καταφέρνω να ρυθμίσω τα επίπεδα της γλυκόζης στο αίμα έχοντας ως αποτέλεσμα να ρυθμίσω και το επίπεδο της πείνας. Επιπλέον, σταδιακά «εκπαιδεύω» τον οργανισμό μου να ζητάει τροφή συγκεκριμένες ώρες και να μην οδηγούμαι σε περιστατικά υπερφαγίας.\nΞεκινάμε με μικρές αλλαγές. Δε χρειάζεται από τη μια μέρα στην άλλη να αλλάξω τη ζωή μου. Ξεκινάω με τις αλλαγές που μου είναι πιο εύκολες. Αν δεν έτρωγα σνακ ενδιάμεσα στα γεύματα, μπορώ να ξεκινήσω σιγά σιγά να παίρνω κάτι μαζί μου (φρούτα, μπάρες δημητριακών, ξηρούς καρπούς, γιαουρτάκι ). Αν δεν έτρωγα πρωινό προσπαθώ κάποιες μέρες τις εβδομάδας να αφιερώσω λίγο παραπάνω χρόνο και να φάω. Αν δε συνόδευα το κύριο γεύμα μου με σαλάτα, προσπαθώ κάποιες μέρες να το δοκιμάσω. Σταδιακά θα προσαρμοστώ και θα υιοθετήσω τις υγιεινές αλλαγές χωρίς να μου φαίνεται καταναγκασμός και καταπίεση.\nΑύξηση της φυσικής δραστηριότητας. Αυτό δε σημαίνει ότι από αύριο ξεκινάω γυμναστήριο και αφιερώνω 3ωρα καθημερινά. Απλά την βάζω στη ζωή μου. Μπορεί να είναι ένας έντονος περίπατος 3 φορές την εβδομάδα για 30-40 λεπτά ή κολύμπι. Μπορείτε να ερευνήσετε και να βρείτε τι σας ταιριάζει περισσότερο. Το νόημα είναι να κάνουμε κάτι που μας αναζωογονεί και μας ηρεμεί και όχι κάτι καταναγκαστικά.\nΈχω υπομονή. Ο μεγαλύτερος εχθρός στην προσπάθεια για απώλεια βάρους είναι η ανυπομονησία. Θέλω να χάσω γρήγορα κιλά γι’αυτό και δοκιμάζω οτιδήποτε ακούω ή διαβάζω. Ακολουθώ ανορθόδοξους τρόπους απώλειας χωρίς να σκέφτομαι τυχόν συνέπειες που μπορεί να έχουν στην υγεία μου. Δεν θα πρέπει όμως να έχει νόημα η ποσότητα αλλά ποιότητα της απώλειας μου. Δυστυχώς όταν χάνω πολλά κιλά απότομα, το μεγαλύτερο μέρος τους είναι νερό και μυϊκή μάζα και ένα μικρό ποσοστό μόνο θα είναι λίπος. Σταδιακή και ισορροπημένη διατροφή, συνδυασμένη με μια ελαφριά αύξηση της φυσικής δραστηριότητας οδηγεί και σε σταδιακή απώλεια λίπους και σε μόνιμα αποτελέσματα (αρκεί βέβαια να έχουμε υιοθετήσει τους βασικούς κανόνες σωστής διατροφής).\nΚανείς δεν είναι τέλειος. Στόχος μου δεν είναι να μείνω προσκολλημένος στο πρόγραμμα διατροφής και φυσικής μου δραστηριότητας και αν ξεφύγω ή δεν μπορέσω να το ακολουθήσω πιστά σημαίνει ότι είμαι ανίκανος και κατέστρεψα ότι έχω κάνει μέχρι τώρα. Στιγμές αδυναμίας έχουμε όλοι αρκεί να μπορούμε να τις ελέγχουμε στο μεγαλύτερο βαθμό. Όλοι έχουμε δικαίωμα στην ατασθαλία αρκεί αυτή να έχει κάποια όρια. Πάντα θα λέω ότι εγώ θα κάνω το καλύτερο που μπορώ και αν λυγίσω κάποια μέρα αντί να απογοητευτώ και να τα παρατήσω, θα πρέπει να πεισμώσω και να συνεχίζω πιο δυναμικά χωρίς όμως υπερβολές. Δεν τα παρατάμε ποτέ!!!\nΚάντο για σένα. Δεν θα έχει κανένα απολύτως νόημα να πάρεις κάποιες αποφάσεις για την ζωή σου αν ο κύριος λόγος δεν είσαι εσύ. Δεν χάνω κιλά επειδή μου το ζήτησε ο σύντροφός μου ή επειδή αισθάνομαι ότι δεν είμαι αποδεκτός από άτομα που έχω σε υψηλή εκτίμηση. Αλλάζω τρόπο ζωής επειδή αγαπώ το σώμα μου και τον οργανισμό μου και θέλω απλά να κάνω το καλύτερο δυνατό για αυτό. Αν δεν αγαπήσω πρώτος εγώ τον εαυτό μου πως θα απαιτώ να τον αγαπήσουν οι άλλοι.\nΌλα μια απόφαση είναι στη ζωή μας, και από τη στιγμή που την πήραμε καλό θα ήταν να μείνουμε πιστοί σε αυτήν, χωρίς υπερβολές και ακρότητες, έχοντας ως στόχο τη γενικότερη βελτίωση της υγείας μας η οποία δεν καθορίζεται μόνο από το νούμερο της ζυγαριάς.


ΑΡΧΙΚΗ • INSIDER • ΚΥΠΡΟΣ • Kαλοβλέπουν τα καλά δάνεια της ΚΕΔΙΠΕΣ\nΤελευταία Ενημέρωση: 21 Φεβρουαρίου 2020, 8:15 πμ\nΜήλον της έριδος για τις κυπριακές τράπεζες έχουν καταστεί τα εξυπηρετούμενα δάνεια της ΚΕΔΙΠΕΣ. Σε μια περίοδο που τα έσοδα των τραπεζών μειώνονται και οι τράπεζες αναζητούν καλό πελατολόγιο για να διοχετεύσουν την αυξημένη ρευστότητα, κάποιες καλοβλέπουν το εξυπηρετούμενο χαρτοφυλάκιο της ΚΕΔΙΠΕΣ. Σύμφωνα με πληροφορίες του «Φ» έχουν ακουστεί κάποια ονόματα τραπεζών, μεγάλων και πιο μικρών, που ενδιαφέρονται να αγοράσουν μέρος του συγκεκριμένου καλού χαρτοφυλακίου.\nΑπώτερος στόχος να διοχετεύσουν ρευστότητα για την εξαγορά πακέτου δανείων και κατά δεύτερο να ενισχύσουν την εισοδηματική τους βάση. Οι εξυπηρετούμενες χορηγήσεις της ΚΕΔΙΠΕΣ διαμορφώθηκαν σε €544 εκατ. στο τέλος του τρίτου τριμήνου 2019 από €531 εκατ. στο τέλος του προηγούμενου τριμήνου (+2,5%) και από €487 εκατ. κατά την έναρξη εργασιών (+11,7%).\nΔΙΑΒΑΣΤΕ ΕΠΙΣΗΣ: Τα ΜΕΧ οδηγούν σε διαμεσολάβηση Ελληνικής με ΚΕΔΙΠΕΣ\nΤα χαμηλά επιτόκια συρρικνώνουν το καθαρό επιτοκιακό περιθώριο των τραπεζών, ενώ το υψηλό ιδιωτικό χρέος περιορίζει τον δυνητικό αριθμό δανειοληπτών, αφήνοντας στις τράπεζες σημαντική πλεονάζουσα ρευστότητα. Όπως είχε αναφέρει στην συνέντευξή του στον «Φ» ο πρόεδρος της ΚΕΔΙΠΕΣ Λάμπρος Παπαδόπουλος «Υπάρχει ενδιαφέρον.\nΈγιναν κάποιες αρχικές κρούσεις για μέρος αυτού του χαρτοφυλακίου αλλά όχι κάτι επίσημο. Διευκρινίζω πως δεν νιώθουμε πίεση να πωλήσουμε άμεσα, αλλά αν δεχθούμε μία συμφέρουσα οικονομικά πρόταση, είναι κάτι που θα εξετάσουμε. Νοείται ότι πριν από οποιαδήποτε πώληση θα ακολουθηθεί η νενομισμένη διαδικασία.\nΣτο εννιάμηνο του 2019 η αξία του συγκεκριμένου χαρτοφυλακίου ανερχόταν σε 544 εκατ. ευρώ, αυξημένη κατά 12% σε σχέση με την έναρξη εργασιών». Το συγκεκριμένο χαρτοφυλάκιο, σύμφωνα με τα τελευταία δημοσιοποιημένα στοιχεία, δημιούργησε έσοδα 13,3 εκατ. ευρώ σε ένα τρίμηνο.\nΣτο μεταξύ χθες στη συνεδρίαση της κοινοβουλευτικής Επιτροπής Ελέγχου συζητήθηκε η διαφορά που υπάρχει στις απαιτήσεις μεταξύ Ελληνικής Τράπεζας και ΚΕΔΙΠΕΣ, οι οποίες προέκυψαν από την παροχή κρατικής εγγύησης σε δάνεια που μεταφέρθηκαν από τον Συνεργατισμό στην Ελληνική Τράπεζα. Όπως αναφέρθηκε στην Επιτροπή η πρώτη απαίτηση της Ελληνικής προς την ΚΕΔΙΠΕΣ έφτασε τα €65,8 εκατ. και η δεύτερη απαίτηση είναι €7 εκατ. και ως εκ τούτου ενεργοποιήθηκε ο όρος για διαμεσολάβηση. Αυτό γιατί η ΚΕΔΙΠΕΣ δεν συμφωνεί με τον διπλασιασμό της αρχικής εκτίμησης και τον μεγάλο αριθμό των εξυπηρετούμενων χορηγήσεων που κατέληξαν να μην εξυπηρετούνται.\nΟ εκτελεστικός διευθυντής της Ελληνικής Γιάννης Μάτσης αναφερόμενος στο θέμα του κέρδους που έκανε η Ελληνική είπε ότι η καθαρή αξία των περιουσιακών της Συνεργατικής που αγοράστηκαν πλην των υποχρεώσεων είναι €247 εκατ. Εξαγοράστηκαν, πρόσθεσε, έναντι €74 εκατ. παρουσιάζοντας €172 εκατ. λογιστικό κέρδος. Ο κ. Μάτσης εξήγησε ότι το σύνολο των απαιτήσεων που υπολογίζει η Ελληνική Τράπεζα, τα οποία βρίσκονται κάτω από το σχέδιο προστασίας, ανέρχονται στα €110 εκατ. από €160 εκατ. που υπολογίζει η ΚΕΔΙΠΕΣ. Σημείωσε ότι πρόκειται για προβλέψεις των μελλοντικών απαιτήσεων με την παρούσα αξία, η οποία στηρίζεται σε δύο πυλώνες, στην καλή πορεία της οικονομίας και στον νόμο για τις εκποιήσεις.\n«Αν αλλάξει ο νόμος για τις εκποιήσεις ενδεχομένως να αυξηθούν οι απαιτήσεις μας» είπε και πρόσθεσε ότι «ήδη έχουμε βάλει €72 εκατ. απαιτήσεις. Εάν οι εκτιμήσεις μας είναι σωστές για τη σημερινή αξία των €110 εκατ. έχουμε μια διαφορά €40 εκατ. επιπρόσθετες απαιτήσεις για το μέλλον».


Όταν το θωρηκτό ‘Αβέρωφ’ προσάραξε στα αβαθή νερά του Θερμαϊκού - Thessaloniki Arts and Culture\nΑρκετές φορές πέρασε από την περιοχή της Θεσσαλονίκης το θωρηκτό ‘’Αβέρωφ’’ στη διάρκεια μισού σχεδόν αιώνα της μάχιμης δράσης του. Δυο φορές όμως κατέπλευσε στον Θερμαϊκό με προβλήματα και εμπόδια.\nΤη μια, το 1931, όταν προσάραξε στα αβαθή του Καραμπουρνού, του Μεγάλου Εμβόλου, και την άλλη τον Οκτώβριο του 2017 ως απόμαχος γέροντας, χωρίς τις δικές του μηχανικές δυνάμεις, αλλά με τη συνδρομή ρυμουλκών.\nΩστόσο το ιστορικό πλοίο παραμένει ο θρύλος του πολεμικού ναυτικού και συγκινεί αναρριπίζοντας ένδοξε μνήμες, καθώς υπήρξε ο βασικός συντελεστής της ναυτικής εποποιίας των βαλκανικών πολέμων. Είναι ένα εθνικό ναυτικό κειμήλιο που συγκινεί γιατί στο σκαρί του συμπυκνώνεται ο ηρωισμός και η συμβολή του πολεμικού ναυτικού στην απελευθέρωση της Μακεδονίας και των νησιών του Αιγαίου.\nΟ ‘Αβέρωφ» την εποχή της ναυτικής του δράσης\nΗ πρώτη άσχημη εμπειρία του ‘’Αβέρωφ’’ στα νερά του Θερμαϊκού κόλπου ήταν στις 26 Οκτωβρίου το 1931,όταν το θωρακισμένο καταδρομικό του ελληνικού στόλου ήταν ακόμη ισχυρό και μάχιμο.\nΜετέφερε στη Θεσσαλονίκη ένα υψηλό πρόσωπο, τον πρόεδρο της Δημοκρατίας εκείνης της εποχής Αλέξανδρο Ζαϊμη, για να συμμετάσχει στις εορταστικές εκδηλώσεις για την απελευθέρωση της Θεσσαλονίκης το 1912. Λίγες ώρες πριν το πλοίο δέσει στην αποβάθρα του Λευκού Πύργου, εξαιτίας απρόβλεπτου χειρισμού, προσάραξε στην άμμο κοντά στην ακτή του Καραμπουρνού.\nΤα αίτια της προσάραξης του ‘’Αβέρωφ’’\nΕφημερίδα »Μακεδονία» (27.10.31). Από το Ιστολόγιο «Φωτογραφίες Θεσσαλονίκης»\nΤο σχετικό δημοσίευμα τη εφημερίδας ‘’Μακεδονίας’’ την επόμενη μέρα (27.10.1931) έγραφε για τις συνθήκες της προσάραξης του ‘’Αβέρωφ’’: «…Ο αξιωματικός της πορείας ο οποίος ωδήγει κατά το τετράωρον εκείνο το θωρηκτόν, μολονότι είναι είς εκ των εμπειροτέρων αξιωματικών του πολεμικού μας Ναυτικού, δεν κατώρθωσε να διακρίνη το αβαθές των υδάτων, λόγω της πυκνοτάτης ομίχλης, η οποία επεκράτει την στιγμήν εκείνην. Και χωρίς κανείς εκ των επιβαινόντων να αντιληφθή πώς, το θωρηκτόν επόδισεν επί της άμμου.\nΟ αξιωματικός κατέβαλεν αμέσως πάσαν προσπάθειαν, οδηγών το θωρηκτόν προς τα οπίσω δια την ανέλκυσίν του εκ της άμμου. Αλλ’ αι προσπάθειαί του, απέβησαν εις μάτην. Ο «Αβέρωφ», ο κολλοσσός αυτός που έχει χωρητικότητα 11 και πλέον χιλιάδων τόνων, δεν ήτο δυνατόν πλέον, παρά πάσαν προσπάθειαν, ν’ ανασυρθεί από την άμμον των αβαθών υδάτων που σχηματίζονται παρά το Καραμπουρνού. …»\nΤελικά, ο πρόεδρος και η συνοδεία του μεταφέρθηκε με άλλο πολεμικό πλοίο στη Θεσσαλονίκη, ενώ ο ‘’Αβέρωφ’’ ανελκύστηκε την άλλη μέρα με τη βοήθεια ρυμουλκών που κατέφθασαν από την Αθήνα και ξεκόλλησαν από την άμμο το ιστορικό πλοίο.\nΤο συγκινητικό ταξίδι στο Αιγαίο μετά τον παροπλισμό του\nΤο 1912-13 ο ‘Αβέρωφ’ με ναύαρχο τον άλλο θρύλο της ελληνικής ναυτοσύνης, τον παράτολμο Παύλο Κουντουριώτη, αλώνιζε το Αιγαίο. Το «πλοίο του διαβόλου», όπως το ονόμαζαν από τον φόβο τους οι Τούρκοι, έκλεισε τον τουρκικό στόλο στα Δαρδανέλια μετά από τις νικηφόρες μάχες της Λήμνου και της Έλλης, και ελευθέρωσε τη Χίο, τη Λέσβο, τη Λήμνο, την ‘Ιμβρο, το Άγιον Όρος και στο τέλος του Α΄παγκόσμιου πολέμου αγκυροβόλησε στο Βόσπορο απέναντι από την Αγιά Σοφιά και ύψωσε τον Οκτώβριο του 1918 την ελληνική σημαία στην Κωνσταντινούπολη.\nΑκόμη και στη Μικρασιατική εκστρατεία συμμετείχε και μετά την καταστροφή μετέφερε Μικρασιάτες πρόσφυγες στη νέα πατρίδα. Το ‘’Αβέρωφ’’ σε επιχειρησιακό επίπεδο εκείνη την περίοδο άλλαξε τις ισορροπίες στο Αιγαίο.\nΑπό την υποδοχή του πλοίου στο λιμάνι της Θεσσαλονίκης\nΤο πλοίο θρύλος ξαναπέρασε συρόμενο από τα ίδια νερά στο ταξίδι του για τη Θεσσαλονίκη, αναπτερώνοντας και συγκινώντας τους νησιώτες που βρίσκονταν στη ρότα του. Την ίδια συγκίνηση ένιωσαν και οι αξιωματικοί και οι ναύτες που επανδρώνουν το πλοίο. «Νιώσαμε ότι ο ‘’Αβέρωφ’’ ξανάζησε στιγμές όπως τότε που ήταν εν ενεργεία. Το λειτουργήσαμε ως πλοίο εν ενεργεία και ταξιδέψαμε μαζί του στην ιστορία διασχίζοντας το Αιγαίο», τόνισε με συγκίνηση ο σημερινός κυβερνήτης του.\nΟ »Αβέρωφ» δένει στην Α΄προβλήτα του λιμανιού\nΉταν το πρώτο και ίσως το τελευταίο ταξίδι του μετά τη μόνιμη αγκυροβόλησή του στο τέλος της δεκαετίας του 1940 στον Φλοίσβο του Πειραιά και τη μετατροπή του σε μουσείο. Χρειάστηκαν μόνο 48 ώρες για το ταξίδι του για να φτάσει στη Θεσσαλονίκη όπου το υποδέχτηκαν με αψίδες νερού και εμβατήρια από τη μπάντα του Ναυτικού. Για να μπορέσει να κινηθεί στο νερό το πλοίο επισκευάστηκε και συντηρήθηκε τον τελευταίο καιρό σε ναυπηγείο.\nΑνακαινισμένο, αλλά διατηρώντας όλη την πατίνα του χρόνου στον εξοπλισμό του, μαζί με τα κειμήλια από την ιστορία του πλοίου, τις μέρες της παραμονής του στη Θεσσαλονίκη θα δεχτεί πολλούς επισκέπτες, κυρίως μαθητές, για να μάθουν τη ζωντανή ιστορία του πλοίου και του πολεμικού ναυτικού.\nΈνα «τυχερό πλοίο»\nΟ ‘’Αβέρωφ’’ είναι ένα τυχερό πλοίο από το 1911 που παραδόθηκε στην Ελλάδα μετά την κατασκευή του στο Λιβόρνο της Ιταλίας. Παρόλο που συμμετείχε σε δύο παγκόσμιους πολέμους και στις ναυτικές επιχειρήσεις των βαλκανικών πολέμων δεν χάθηκε στη δίνη του πολέμου ούτε έπαθε ζημιές στις παράτολμες ναυμαχίες με τον Κουντουριώτη ως ναυαρχίδα του ελληνικού στόλου.\nΓλίτωσε ακόμη από το να γίνει παλιοσίδερα όταν γέρασε, χάρη στη αντίδραση των ναυτικών του και κρατικών παραγόντων που κράτησαν τον ‘’Αβέρωφ’’ ως εθνικό κειμήλιο και το μετέτρεψαν σε μουσείο.\nΑκόμη ο ‘’Αβέρωφ’’ είναι ένα πλοίο που αποτυπώνει πολλές ελληνικές αρετές: Είναι απόκτημα της εθνικής ανασυγκρότησης του 1912 με ξένο δάνειο και ευεργεσία, καθώς το ένα τρίτο του κόστους κατέβαλε ο εθνικός ευεργέτης Γεώργιος Αβέρωφ, που έδωσε και το όνομά του στο πλοίο.\nΕίναι άρρηκτα δεμένο με την αγαστή συνεργασία πολιτικής και στρατιωτικής ηγεσίας, του Βενιζέλου και του ναυάρχου Κουντουριώτη, που διπλασίασαν την Ελλάδα. ‘Ενα πλοίο-θρύλος που συνδέθηκε με τις καλές και τις κακές στιγμές του έθνους και του ελληνικού λαού, γι’ αυτό και συνεχίζει να προκαλεί ιδιαίτερο ενδιαφέρον και μεγάλη συγκίνηση.


Δυσγραφίας συνέχεια – Στο άπειρο και ακόμα παραπέρα\nΈχω πολύ καιρό να γράψω το τι γίνεται με αυτό το θέμα.\nΤον Νοέμβριο είχαμε ξαναπάει στο Παίδων για το καθιερωμένο ραντεβού. Τότε δεν είχα διάθεση να γράψω τίποτα για αυτό, γιατί ήταν μια δύσκολη περίοδος. Ο Γιώργος βρισκόταν στον κόσμο του λίγο παραπάνω από το συνηθισμένο (άφηνε πόρτες ανοιχτές, ξέχναγε μαθήματα και πολλά ακόμα) και είχαμε τσακωθεί πολύ. Στο Παίδων κάνανε αξιολόγιση και μας έβαλαν να συμπληρώσουμε και κάτι ερωτηματολόγια (και εμάς και τον Γιώργο). Κάναμε και δεύτερο ραντεβού την επόμενη μέρα για να μιλήσουμε με ψυχολόγο, ώστε μαζί με τα ερωτηματολόγια να δουν κατά πόσο μπορούμε να μιλάμε και για ΔΕΠΥ. Με την κουβέντα μας είπαν και διάφορα ακόμα, πιο ανησυχητικά.\nΜετά από αυτό είχαμε ξανά κουβέντα με τον Γιώργο. Τον διαβεβαιώσαμε πως εμείς τον εκτιμάμε και τον αγαπάμε όπως και αν έχει, ακόμα και όταν τον μαλώνουμε. Είπαμε και πολλά ακόμα. Μετά από αυτά η συμπεριφορά του άλλαξε και πάλι προς το καλύτερο. Ειναι ένα πολύ ευαίσθητο παιδάκι με τάσεις προς το απαισιόδοξο και ευμετάβλητη διάθεση.\nΨάξαμε και τα όσα μας είπε η ψυχολόγος από το Παίδων, αλλά θεωρήσαμε πως ήταν μια υπερβολή και δεν έχουμε λόγο να μπούμε σε τέτοιες διαδικασίες.\nΟ Γιώργος έχει κάνει πρόοδο όσον αφορά τα γράμματά του. Πλέον είναι σχεδόν καλλιγραφικά (όταν δηλαδή το προσπαθεί και αφιερώνει λίγο χρόνο). Όταν γράφει βιαστικά είναι ελαφρώς κακά, αλλά σίγουρα διαβάζονται εύκολα. Έχει όμως ένα πρόβλημα στο να χωρίζει παραγράφους και μερικές φορές τα κείμενά του δεν βγάζουν απόλυτα νόημα γιατί δεν γράφει όλα τα απαραίτητα.\nΌμως το μεγαλύτερο πρόβλημα είναι στην ορθογραφία. Ξέρει τους κανόνες, ξέρει πως γράφονται οι λέξεις, αλλά και πάλι θα τις γράψει λάθος. Έχει βελτιωθεί, αλλά ζορίζεται πλέον. Και το μεγαλύτερο ακομα πρόβλημα είναι στα αγγλικά. Εκεί όταν η λέξη είναι ανορθόγραφη δεν καταλαβαίνεις και τι γράφει κανείς. Έκανε κι εκεί απαράδεκτα γράμματα, τα οποία με λίγο ζόρι τα διόρθωσε. Όμως χρειάζεται πολύ δουλειά και πολύ ζόρι ακόμα. Και μπορεί ο Γιώργος να προσπαθεί τα εύκολα (όπως του φάνηκε το να διορθώσει τα γράμματά του), αλλά όταν αυτό σημαίνει πως θα πρέπει να χάσει έστω και λίγο από τον ελεύθερο χρόνο του αισθάνεται πολύ άσχημα.\nΠροχτές πήγαμε και στο ΚΕΔΔΥ. Κι εκεί τον είδε εκπαιδευτικός και κοινωνική λειτουργός και ψυχολόγος. Σε λίγες μέρες θα έχουμε και τη γνωμάτευση. Δεν περιμένω και πολλά βέβαια, γιατί ο Γιώργος είναι μια σαφώς ελαφριά περίπτωση μπροστά σε αυτά που βλέπουν. Ειδικά η κουβέντα με την ψυχολόγο πρέπει να είχε ιδιαίτερο ενδιαφέρον. Όταν ήρθαν η κοπέλα είχε ένα χαμόγελο μέχρι τα αυτιά και το ύφος που έχουν πολλοί ενήλικες μετά την πρώτη τους συνομιλία με το Γιώργο 🙂 Ποιός ξέρει τι της είπε της κοπέλας! Τον ρώτησα μετά τι της είπε και την τρέλλανε και ο Γιώργος γέλασε και μου είπε πως του έκανε ερωτήσεις και αυτός της απαντούσε, αλλά με κάποιο τρόπο οι απαντήσεις του όλες του έβγαιναν αστείες… Είμαι σίγουρη πως την κούφανε τη γυναίκα…\nΘα δούμε τι θα γίνει και με αυτό. Ο Γιώργος από τη μια δε θέλει να πάρει χαρτί απαλλαγής από τα γραπτά γιατί θεωρεί πως θα ξεχωρίζει από τους άλλους και δε θέλει. Από την άλλη φυσικά ξέρει πως θα είναι μεγάλη ανακούφιση και δε θα χρειαστεί να πιεστεί.\nΤέλος θα ήθελα να μοιραστώ μαζί σας αυτό το βιντεάκι που μου είχε στείλει ο Θανάσης να δω. Το βρήκα εξαιρετικά ενδιαφέρον και συμφωνώ απόλυτα με όσα λέει αυτή η υπέροχη κυρία. Όλοι είμαστε διαφορετικοί και όλοι χρειαζόμαστε.\n← Εγώ θα έχω κάθε μέρα γενέθλια….\nΜια υπέροχη μέρα με φίλους :) →\n3 thoughts on “Δυσγραφίας συνέχεια”\nSophia 12 March, 2010 at 6:37 pm\nTo θέμα είναι, να υπάρχει σωστή υποστηρικτική υποδομή για την διαφορετικότητα (βασικά, το θέμα είναι να υπάρχει σωστή υποστηρικτική υποδομή, τελεία.)\nnikoletta 23 March, 2010 at 5:16 pm\nden mporesa na dw to videaki, omws sigoura simfonw APOLUTA oti o kathe enas einai diaforetika monadikos.\nepisis, apo proswpiki empeiria, exw na pw oti akoma kai an kapoios sta prwta xronia tis zwis tou/sxolio ferete adiafora/perierga auto den leei tipota apolutos gia tin sinexeia kai tin proodo tou. i erwtisi einai, mipws apla kapoios adiafori giati den exei vrei pragmatika kati na ton endiaferei?\nsto katw katw milame edw gia ena pragmatika xarismatiko paidi.\nPingback: Στο άπειρο και ακόμα παραπέρα » Blog Archive » Ξεκινάν οι διακοπές!


Καλή Ανάσταση…. | ΠΟΛΙΤΙΚΗ | antinews.gr\nτου Κώστα ΡοδινούΟ παππούς μου έλεγε, πώς όπου και να πάω, όπου και να ταξιδέψω, όσα μέρη και να δώ, ακόμα και αν γυρίσω όλο τον κόσμο, στο τέλος θα επιστρέφω στο χωριό μου! Γιατί το χωριό μου είναι το ωραιότερο μέρος του κόσμου! Εκεί βρίσκονται οι ρίζες μου.Όταν τα άκουγα αυτά μικρός, δεν έδινα καμιά σημασία. Πρώτον γιατί, όπως όλα τα παιδιά, ήθελα να και εγώ να φύγω απ’ το χωριό μου. Να πάω να γνωρίσω και να ζήσω στις ωραίες πόλεις, που βλέπαμε στις ταινίες, που έπαιζε μια φορά το μήνα στην κεντρική πλατεία του χωριού ένα στρατιωτικό συνεργείο. Δεύτερον, γιατί στο χωριό μου στον Έβρο, εκεί στη δεκαετία του ’60 περίσσευε η ανέχεια και η σκληρή δουλειά στα χωράφια. Το μισό χρόνο ήμασταν βουτηγμένοι στις λάσπες και τα χιόνια, ενώ τα καλοκαίρια μας έκαιγαν τα λιοπύρια.Όμως, όταν έρχονται οι γιορτές άλλαζαν τα πάντα. Κυρίως άλλαζε η διάθεση! Λές και ένα μαγικό χέρι (ο παππούλης, έλεγε η γιαγιά μου και εννοούσε τον Θεό) απλώνονταν προστατευτικά πάνω μας και τα έδιωχνε όλα.Η Μεγάλη Εβδομάδα, μεταμόρφωνε όλα τα σπίτια σ’ ένα απέραντο εργαστήριο παραγωγής φαγητών και γλυκών! Οι υπαίθριοι φούρνοι δούλευαν ασταμάτητα. Ψηλές στήλες καπνού ανέβαιναν και έφταναν μέχρι τα σύννεφα και γίνονταν ένα. Βλέπαμε τα τσουρέκια να βγαίνουν ροδοκόκκινα απ΄ το φούρνο, έσπαγε η μύτη μας απ΄ τη μυρωδιά, αλλά έπρεπε να περιμένουμε μέχρι την Ανάσταση! Αν και πολλές φορές, την κάναμε κρυφά την ….αμαρτία μας. Και η γιαγιά μου, που είχε το γενικό πρόσταγμα, προσποιόταν τάχαμου πως δεν μας έβλεπε…Η μάννα μου ασβέστωνε το σπίτι, τα περβάζια και τους κορμούς των δέντρων. Τα ζουμπούλια, οι πασχαλιές, τα κρίνα και κάποιες πρώϊμες τριανταφυλλιές από τον κήπο, σε συνδυασμό με τις μυρωδιές από τα μπαχαρικά της γιαγιάς μου (Ανατολικές συνταγές), δημιουργούσαν μια αιθέρια αρωματική πανδαισία που δεν θα την ξεχάσω ποτέ μου.Με τον παππού μου και το μπαμπά μου πηγαίναμε να δούμε τα χωράφια με το στάρι. Τα αγριολούλουδα είχαν και αυτά την τιμητική τους. Καμάρωναν σαν το έβλεπαν να παίζει κυματίζοντας με το ανοιξιάτικο αεράκι. Με το δίκιο τους γιατί ήταν η σοδειά που θα μας βοηθούσε να βγάλουμε το χρόνο. Να μείνουν και κάτι οικονομίες στην άκρη, αν ήταν καλή χρονιά.Τα λελέκια είχαν κτίσει τις φωλιές τους, ερχόταν ήδη από τον Μάρτη, κάθε λίγο και λιγάκι χτυπούσαν παρατεταμένα τα ράμφη τους. Τα χελιδόνια και τα πετροχελίδονα, μαζί με τα σπουργίτια που άντεξαν το δύσκολο χειμώνα, έσκιζαν τον αέρα σε περίτεχνους σχηματισμούς , ή λιάζονταν στο περβάζι τιτιβίζοντας χαρούμενα. Και στο ποτάμι, τα βατράχια δεν κουράζονταν ποτέ! Μια έκρηξη ζωής παντού! Η φύσις «ηύρε την καλή και τη γλυκιά της ώρα»…Η εκκλησιά κάθε βράδυ ήταν γεμάτη κόσμο. Ο ένας δίπλα στον άλλον. Σιωπηλοί, συγκινημένοι, καθηλωμένοι από τη μυσταγωγία του Θείου Δράματος.Όταν ήμουν στην Έκτη Τάξη του Δημοτικού ο δάσκαλος, σε συνεννόηση με τον παπά, αποφάσισε να ψάλλουν οι μαθητές το «Η Ζωή Εν Τάφω». Έκανε μια πρόχειρη ακρόαση, απέκλεισε δυο-τρείς κακόφωνους και από τον Φεβρουάριο αρχίσαμε τις δοκιμές. Πηγαίναμε κάθε απόγευμα στο σχολείο από τις 5, μέχρι που βράδιαζε. Έτσι μάθαμε απ’ έξω το «Η Ζωή εν Τάφω», το «Άξιον Εστί» και το «Αι γεννεαί αι πάσαι». Μερικές μέρες πριν τη Μ. Εβδομάδα, οι πρόβες έγιναν στην Εκκλησία, για να εξοικειωθούμε με την ατμόσφαιρα.Την Μεγάλη Παρασκευή όλα τα παιδιά από το σχολείο πηγαίναμε να περάσουμε κάτω από τον Επιτάφιο. Μετά την ολοκλήρωση της Σταύρωσης, στον Επιτάφιο υπήρχε φρουρά από στρατιωτικό άγημα. Βλέπαμε τους φαντάρους, με τα όπλα υπό μάλης, να στέκονται ευθυτενείς, ακοίμητοι φρουροί του Σώματος του Χριστού και ζηλεύαμε! Βιαζόμασταν πολύ! Να μεγαλώσουμε και εμείς. Να πάμε φαντάροι. Να γίνουμε άντρες! Να μας κοιτάνε κρυφά τα κορίτσια και να χασκογελάνε! Να έχουμε όπλα, γιατί απέναντι καραδοκεί ο τούρκος, όπως έλεγε ο παππούς μου.Εκείνη τη Μεγάλη Παρασκευή, δεν θα την ξεχάσω ποτέ μου. Ο δάσκαλος μας είχε βάλει ανά 7 σε κάθε γωνιά του Επιταφείου. Κορίτσια και αγόρια μαζί. Ολη μέρα με είχε καταβάλλει το άγχος και ο φόβος! Φοβόμουνα ότι θα δεν θα βγαίνει η φωνή μου. Ό,τι θα ξεχάσω τα λόγια. Ό,τι μόλις αρχίσουμε να ψέλνουμε οι άλλοι θα γελάνε σε βάρος μας. Όπως, μου εξομολογήθηκαν, το ίδιο άγχος είχαν και οι άλλοι της ομάδος!Όμως, μόλις έψαλλε πρώτος ο παππάς το «Η ζωή εν τάφω κατετέθης Χριστέ…» και μας έκανε νεύμα να πάρουμε εμείς σειρά, αυτό ήταν…Δεν θυμάμαι τίποτα….Ύστερα βγήκαμε έξω και άρχισε η περιφορά του Επιταφίου στο δρόμους του χωριού. Αλλά, ήταν πλέον αλλιώς… Ένα κρύο βοριαδάκι μας χτυπούσε το πρόσωπο, αλλά μας ζέσταιναν εκατοντάδες κεριά, το άγημα των στρατιωτών που περπατούσε δίπλα μας, οι συγχωριανοί που μας συνόδευαν και κυρίως η προσδοκία της Αναστάσεως…Στο χωριό μου υπήρχε Ελπίδα…Το βράδυ της Ανάστασης, βάζαμε τα καλά μας ρούχα και πηγαίναμε στην εκκλησιά. Με το κόκκινο αυγό στη τσέπη, διαλεγμένο από τη Μεγάλη Πέμπτη! Οπού και να γυρνούσες, χαρούμενα πρόσωπα. Χαραγμένα από το χρόνο και τα βάσανα, αλλά μ’ ένα χαμόγελο ελπίδας! Γιατί «έχει ο Θεός για όλους»! Μετά το στοίχημα ήταν να μεταφέρουμε πρώτοι το φώς της Αναστάσεως στο σπίτι, χωρίς να μας σβήσει στη διαδρομή. Και έβλεπες παντού, μες το σκοτάδι, νησίδες φωτός, να μεταφέρουν την Ελπίδα.Την ημέρα της Λαμπρής, το γλέντι στήνονταν στο μεσοχώρι. Μπροστά από τον στρατώνα οι φαντάροι σούβλιζαν αρνιά…Υστερα άρχιζαν τα τραγούδια και οι χοροί….«Εδώ στα Λιανοχουρταρούδια, τι τρανός χορός θα γένει! Τι τρανός χορός θα γένει, σαν γαϊτάνι θα παένει….»Παλληκάρια και ομορφονιές, με τις παραδοσιακές φορεσιές, έπιαναν το ζωναράδικο και τελειωμό δεν είχαν…Η θεϊκή φωνή του Χρόνη Αηδονίδη!«Με γέλασαν τα πουλιά της Ανοιξης τα αηδόνια! Με γελάσανε και μου είπανε, ποτέ δεν θα πεθάνω..»Και ο Καριοφύλλης Δοϊτσίδης…Μετά αρχίζανε τα φαντάρια τους δικούς τους χορούς. Τσάμικα, Καλαματιανά, Νησιώτικα, Κρητικά, Μακεδονίτικα …Οι χοροί και τα τραγούδια των Ελλήνων…Αχ, ρε πατρίδα…Μια κουκίδα στον χάρτη της γεωγραφίας, μια χούφτα άνθρωποι και τα παιδιά σου έφτιαξαν τραγούδια και χορούς, ανά τους αιώνες, για τους αιώνες των αιώνων….Για χαρές και λύπες, για αποχωρισμούς και ανταμώματα, για νίκες και ήττες. Μ’ αυτά άντεξαν, αντρώθηκαν και επιβίωσαν…Και με την οικογένεια δίπλα, ο ένας στον άλλον και στις καλές και στις κακές στιγμές…Καιρούς να ξαναβρούμε εκείνο το νήμα που μας ενώνει….Χρόνια Πολλά και Καλή Ανάσταση ΔΙΑΒΑΣΤΕ ΑΚΟΜΑ\nΧρειαζόταν αυτή η δεύτερη ανάρτηση. Πολύ στενάχωρο, για όσους πονάμε την παράταξή μας, το θέμα της πρώτης.\nΚαλή ανάσταση σε όλους και μακάρι η ελπίδα του αναστάσιμου μηνύματος να φωτίσει τις καρδιές μας αυτές τις δύσκολες μέρες..\nΓΙΑ ΜΙΑ ΑΚΟΜΗ ΦΟΡΑ ΒΙΩΝΟΜΕ ΤΗΝ ΔΙΑΧΡΟΝΙΚΗ ΚΑΙ ΜΟΝΑΔΙΚΗ ΑΞΙΑ ΤΟΥ ΕΛΛΗΝΙΣΜΟΥ ΚΑΙ ΤΗΣ ΟΡΘΟΔΟΞΙΑΣ! Κ Α Λ Η Α Ν Α Σ Τ Α Σ Η!\nΑυτή η Ανάσταση ΔΕΝ θα είναι σαν τις άλλες!Αυτή η Ανάσταση θα φέρει κάτι ΑΛΛΟ!ΚΑΛΗ ΑΝΑΣΤΑΣΗ!\nΠραγματική Ανάσταση πλέον θα πρέπει να ευχόμαστε Κώστα Ροδινέ.Τί μου θύμισες όμως??Τα αυτοσχέδια φαναράκια απο το κέλυφος του καρπουζιού ξέχασες. Καλή και πραγματική Ανάσταση ,Χρόνια πολλά.\nΚαλή Ανάσταση σε όλους! Ειδικά φέτος που η λέξη έχει όλη την σημασία που είχαμε ξεχάσει\nΑΧ ρε Κώστα που μας ταξίδεψες!Να'σαι καλά!Καλή Ανάσταση σ'όλους!\nΚαλή Ανάσταση Δαναέ!Πάντα Καλά!\nΔεν βλέπω γύρω μου τίποτα απο όλα αυτά πλέον. Εύχομαι να ξαναγίνουν όλα όπως ήταν κάποτε.Καλή Ανάσταση....\nδυστυχώς, ούτε εγώ τα βλέπω πλέον...\nen @ Κώστας Ροδινός\nΚαλή Ανάσταση αδερφέ και να πούμε κάποτε πραγματικά Χριστός Ανέστη και Ελλάδα Ανέστη και Έλληνες ανέστηθηκαν!\nΓΕΙΑ ΣΟΥ ΘΡΑΚΙΩΤΗ ΚΑΛΗ ΑΝΑΣΤΑΣΗΜΕ ΑΓΑΠΗ ΑΠΟ ΤΗΝ ΚΟΜΟΤΗΝΗ\nΚαλή Ανάσταση στην Κομοτηνή\nΈξοχο, Κώστα, έξοχο.Καλή Ανάσταση σε όλες τις φυλές του Antinews !!!\nΠολύ χάρηκα αυτή την ανάρτηση.Ας μην είμαστε απαισιόδοξοι, μπορεί να γίνουν όλα όπως κάποτε.Με την πρόοδο παρεούλα, που μας είναι σίγουρα απαραίτητη, αλλά χωρίς να χάσουμε αυτό το θησαυρό όπως τον περιέγραψε ο κ. ΡοδινόςΚαλή Ανάσταση!\nH κατάλληλη ανάρτηση την κατάλληλη στιγμή! Συγκινητικό! Καλή Ανάσταση σε όλους :)\n"Μη λησμονάτε τη χώρα μου..."Καλή Ανάσταση!\nΜε ταξίδεψες μακριά στο χωροχρόνο με άπειρες ευχάριστες αναμνήσεις... νοσταλγία ατέλειωτη... Νάσαι καλά!Χρόνια Πολλά και Ανάσταση για όλους!\nΑγαπητέ κ. Ροδινέ,αυτό το άρθρο περιγράφει πανομοιότυπα τις παιδικές μου αναμνήσεις με μόνη διαφορά τον τόπο. Ενα χωριό στον Ασπροπότάμο αντί του Έβρου.Μνήμες αλησμόνητες, απίστευτη νοσταλγία, ειδικά όταν βρίσκεσαι σε ξένη χώρα.Ευχαριστώ πολύ για το "ταξίδι".Χαρούμενη Ανάσταση και του χρόνου στην Πατρίδα!!\n"Θανάτου εορτάζομεν νέκρωσιν, Άδου την καθέραισιν, άλλης βιότης της αιωνίου απαρχήν και σκιρτώντες υμνούμεν τον αίτιον"Το αιώνιο μύνημα και η δύναμη της ανάστασης ας δώσει νέα πνοή δημιουργίας για μια κοινωνία αλληλεγύης. ΚΑΛΟ ΠΑΣΧΑ σε όλους.\nΚατά την τουρκοκρατία, οι υπόδουλοι Έλληνες με το ''Καλή Ανάσταση'', πέραν της Ανάστασης του Κυρίου, εξέφραζαν την ευχή τους για Λευτεριά. Καλή Ανάσταση λοιπόν, στην υπόδουλη πατρίδα μας.\nΤης Δικαιοσύνης Ήλιε Νοητέ (Χριστέ) και Μυρσίνη εσύ δοξαστική (Παναγιά) μη, παρακαλώ σας, μη λησμονάτε τη χώρα μου....Η παράσταση δεν τελειώνει πριν βγεί στην σκηνή η Μπίγκ Μάμα... «Η Ρωμιοσύνη εν φυλή συνότζιαιρη του κόσμου,κανένας δεν εβρέθηκεν για να την-ι-ξηλείψη,κανένας, γιατί σιέπει την που τάψη ο Θεός μου.Η Ρωμιοσύνη εν να χαθή, όντας ο κόσμος λείψη!»Καλή Ανάσταση Κώστα , Καλή Ανάσταση αγαπητοί διαδικτυακοί συνδαιτημόνες....\n@ΜishaXρόνια ΠολλάΘα μου επιτρέψεις να σου αφιέρωσω ένα απόσπασμα απο τον Ρίτσο:Κι όπως περνάει απ΄την Ωραία Πύλη ο Δέσποτας κρατώντας τ΄άγια των αγίωνέτσι περνάς κάτου απ΄την πύλην των σταυρών κρατώνταςστ' ανοιχτά σου χέρια τη φαρδεία σπάθα του Αγώνασα να κρατάς μια πλάκα φως με της Ειρήνης το δεκάλογοσα να κρατάς τον ήλιο το νιοβάφτιστο που στάζει απ΄τ'ουρανού την κολυμπήθρα.Τώρα η αυγή κ' η νύχτα σμίγουν όπως δένονται τα δέκα δάχτυλα γύρω στο γόνα της γαλήνηςκαι μόνη εσύ, Κυρά των Αμπελιών,μέσα στο χάραμα,να σκίζει ο μέγας ίσκιος σου τον κάμπο σαν καράβικαι πάνου απο τα λιόδεντρα τα δυό σου χέρια ασάλευτα δεμένασάμπως ένα άγιο περιστέρι που κρατάει στο ράμφος τουμια δέσμη φως ισοζυγιάζοντας τη ζυγαριά του κόσμου.Τη λατρεύω την Κυρά των Αμπελιών.ΚΑΛΗ ΑΝΑΣΤΑΣΗ\nΣ ευχαριστώ πολύ Ζυλιέτ.Με συγκινεί ιδιαίτερα ο Ρίτσος για πολλούς λόγους...Καλή Ανάσταση !!!\nΔεξιός Ψάλτης @ Misha\nΠέρα από το συγκηνητικό άρθρο η δημοσίευση σου με έχει συγκλονίσει. Μου φερες στο νου μου το Πάσχα στη Μονή Κικκου. Μου ξύπνησες με το ποίημα αυτό μνήμες που είχαν χαθει στα βαθη των χρόνων. Επαναλαμβάνω κλαίγοντας τα λόγια του αρχιεπισκόπου Κυπριανού σύμφωνα με το ποίημα του Βασίλη Μιχαηλίδη:"Η Ρωμιοσύνη έν φυλή συνότζιαιρη του κόσμουΚανένας δεν ευρέθηκε για να την ιξηλείψηΚανένας γιατί σσιέπει την πού τάψη ο Θεός μου.Η Ρωμιοσύνη εν να χαθή όντας ο κόσμος λείψη."ΧΡΙΣΤΟΣ ΑΝΕΣΤΗ ΣΕ ΟΛΟΥΣ ΤΟΥΣ ΚΑΛΟΥΣ ΑΝΘΡΩΠΟΥΣ\nMisha @ Δεξιός Ψάλτης\nAΛΗΘΩΣ ΑΝΕΣΤΗ!!!Πιο αληθώς δε μπορεί να γίνει, κι είναι η Ανάσταση Του η απαντοχή κι η ελπίδα του γένους μας...Στο «Χριστός Ανέστη» ακουμπισμένα και τα δάκρυα της χαράς και της θλίψης μας...«Τη Ρωμιοσύνη μη την κλαις εκεί που πάει να σβήσει...»\nΤι μου θυμισες!!!Καλή ανάσταση κύριε Κώστα. Καλή ανάσταση στον άμοιρο τον τόπο μας.\nΗ κάθε εποχή έχει τα ωραία, τα αρνητικά, τα αληθινά και τα ψεύτικα. Το ωραίο είναι να θυμόμαστε με ζεστασιά τα περασμένα αλλά και να ζούμε το παρόν και να περιμένουμε το μέλλον. Και εγώ πρόλαβα πριν 30 χρόνια στην Ραφήνα που τότε ζούσαμε αρκετά από αυτά αλλά με αρέσει που ζω και το σήμερα. Με την δυνατότητα των ταξιδιών, την επικοινωνία μέσω του δικτύου και όλα τα υπόλοιπα. Απλώς αυτό το Πάσχα βιώνουμε μια πολύ δύσκολη κατάσταση που όμως μπορούμε να την αντιμετωπίσουμε. Αρκεί η πλειοψηφία να αντιληφθεί αυτά που γράφονται μέσα σε αυτό το blog και όχι να ενστερνίζεται αποτυχημένες απόψεις περί δήθεν αντιπαραγωγικών και κοπριτων...Και κάτι άλλο...σκεφτείτε πως ήμασταν πριν δύο χρόνια..το Πάσχα του 2009 και πως είμαστε τώρα. Αλλά ο τότε ηγέτης δεν δούλευε και ήταν νωθρός ενώ ο σημερινός πιάνει πουλιά στον αέρα..Καλό Πάσχα\nχαχαχα.....πουλιά στον αέρα,όλα τα λεφτά!Καλή Ανάσταση!\nΈχει ο Θεός και μας φυλάττει υπό την Σκέπην Του! Καλή Ανάσταση σε όλους!!!\nΚ.Ροδινέ ,σ' ευχαριστώ που με γύρισες πίσω στα παιδικά μου χρόνια στη άλλη ακρη της Ελλάδας ,στη Πάτρα.Εγώ μεγάλωσα μέχρι τα 8μου χρόνια(τότε πέθανε και ήτανε Πάσχα)κοντά σε έναν κοσμοπολίτη πατέρα που με έμαθε να αγαπώ τα λουλούδια ,τα πουλιά,τα ζώα ,τον άνθρωπο.Παιδιά,περιμέναμε τη Μ.Παρασκευή να πάμε στη περιφορά και τ' αγόρια κάνανε πλάκες, ρίχνανε βαρελότα,για να σκούζει η συχωρεμένη η κυρα-Ρήνη και να σταματά ο παπάς και να της λέει να σωπάσει.Η νεωκόρισσα να μετρά μα το μάτι της το μήκος της φούστα μας.Η Ανάσταση ήτανε μέρα που θα φορούσαμε τα πιο καλά μας ρούχα και οι λαμπάδες...!!Οσο υπάρχουμε ,όσο θα σηκώνουμε το κεφάλι περήφανα,όσο να λένε ότι είμαστε ΕΛΛΗΝΕΣ,όσο θα μονιάζουμε τόσο θα μπορούμε να ελπίζουμε στην ΑΝΑΣΤΑΣΗ της Πατρίδος μας.Ακούω 750.000 οι άνεργοι στη Πατρίδα μας ,φτώχια ...ας κάνουμε την ευχή αυτή η Ανάσταση να είναι ΑΝΑΣΤΑΣΗ της πατρίδας μας.Κ. Ροδινέ ,θα την ξαναφτιάξουμε τη Ελλάδα,θα της χαρίσουμε το άρωμα των ταπεινών λουλουδίων της,θα την στολίσουμε με χρώματα από το ουράνιο τόξο,θα κάνουμε τους ανθρώπους να μονιάσουνε για να έχουμε ΕΛΕΥΘΕΡΗ Πατρίδα.....Γιατί η φωτιά της λευτερίας μια και ν΄ανάψει,ως πέραΠάει στα παιδιά απο τους γονιούς και απ΄τα παιδιά στα εγγόνιαΚι αν γονατίσει μια στιγμήη στυλώνει πιο ψηλή,Ω Ελλάδα,η ιστορία σου η αθάνατη κι αιώνιαστα ζωντανά τα φύλλα της το μυριαντιλαλεί.....BYRONΚΑΛΗ ΑΝΑΣΤΑΣΗ!!!!\nΚαλή Ανάσταση εύχομαι Κώστα ολόψυχα όπως και σε όλους τους φάκτορες και σχολιαστές του Antinews.Αξίζει να διαβαστεί το άρθρο Πάγκαλου στην Καθημερινή."Η ενημέρωση και οι εφημερίδες στην εποχή των blogs"Χρόνια πολλά!\n@Tiramolaxρόνια πολλά,απ' οτι φαίνεται δικός μας είσαι και ας μη θες να το παραδεχτείς!\nΚαλή Ανάσταση σε όλους απο Αγρίνιο.\nΑπο την Πασχαλινη και παντα ομορφη Ιτεα χρονια πολλα σε ολους.Juliet θα μπορουσαν να σε ελεγαν και Ελπιδα.Σ` ευχαριστω για την ανατριχιλα.\njuliet @ antanistimi\n@antanistimiΑμα πεθάνει η Ελπίδα ,πέθανε το είναι του ανθρώπου και αυτό επιδιώκουν.Θα πολεμήσουμε ,θα νικήσουμε αν ο ένας στηρίξει τον άλλο,αν γίνουμε μια γροθιά,αν αφήσουμε πίσω τι ήτανε ο καθένας,οι πολιτικές ταμπέλες δημιούργησαν μίση.Δεν είν΄η μοίρα σου να κλαίς φτωχέ,γιατί απο το γέλιο του φτωχού οι ουρανοί γελάνε.Η μοίρα σου είναι να γελάς.να τραγουδάς.Ετσι οι δυνατοί νικάνε.....Από το γέλιο του φτωχούοι ουρανοί γελάνε.......Κι΄από τον πόνο υψώνεταιπερήφανα η ζωή.Χρόνια Πολλά!!\nβασιλης @ juliet\nψαχνω χρονια να βρω αυτο το τραγουδιαν θελεις δωσε μου πληροφοριες\nΤι μου θύμισες τώρα. Να είσαι καλά Κώστα.Καλή Ανάσταση.\nΧρόνια πολλά, καλή ανάσταση. Πολύ όμορφο άρθρο και για μας τους νεώτερους.\nΚΑΛΗ ΑΝΑΣΤΑΣΗ ΑΠΟ ΤΗΝ ΚΟΜΟΤΗΝΗ\nΚωστα Ροδινε πολυ καλη η αναρτηση σου και πολυ επικαιρη.Πρεπει καποιος να τη ζησει αυτη την εποχη για να καταλαβει τι ειχαμε και τη χασαμε.Ηταν μια εποχη με πολυ λιγοτερα αγαθα αλλα με ανθρωπινο προσωπο με σιγουρια και ασφαλεια με χαμογελο και ελπιδα..................ΚΑΛΗ ΑΝΑΣΤΑΣΗ ΚΑΙ ΚΑΛΟ ΠΑΣΧΑ ΣΕ ΟΛΟΥΣ\nKαλή Ανάσταση! σε όλους σας!(μας)Να έχετε υγεία, ευτυχία, και να έχουμε γύρω μας πολλά παιδικά χαμόγελα...Δεν υπάρχει τίποτα καλυτερο απο ένα χαρούμενο παιδί..\nΚαι Καλό Πάσχα βεβαιως, με προσοχή στη ...μάσα\nΠατρίδα... καταπληκτικό κείμενο.Το... κλέψαμε και το δημοσιεύσαμε...Χριστός Ανέστη και Χρόνια Πολλά με υγεία και ευτυχία Κώστα.Τις θερμότερες ευχές μας επίσης στους Φάκτορα, Μικρό Οδυσσέα, Αδέξιο Ψάλτη, Φαήλο, σε όλη την ομάδα του Antinews και στους αναγνώστες του.\nΚώστας Ροδινός @ Alexandroupoli online\nΕυχαριστώ πολύ.Χρόνια πολλά επίσης.\nΒγαίνω απο την Εκκλησία εχθές και ακούω τον διάλογο τριών πιτσιρικάδων γύρω στα 16, κλασικά 16χρονα μαγκάκια κρατώντας την λαμπάδα στο ένα χέρι και το τσιγάρο στο άλλο. Τυπικά πιτσιρίκια δηλαδή.-Μαλ*κα Χριστος Ανέστη!-Αναστήθηκε ρε μαλ#κα ο Χριστός;-Αναστήθηκε ρε, τι έκανε; Να μην αναστηθεί;-Ο Χριστός μαλ%κα αναστήθηκε, εμείς πότε θα αναστηθούμε; Μου λέτε;-Δεν το βλέπω να ανασταινόμαστε, απαντάει ο άλλος.Αληθινός διάλογος. Τον άκουσα και έμεινα.Τι να τους πεις;\njuliet @ en\nΠριν απο καιρό ακούγα τέσσερες -πεντε πιτσιρικάδες που μιλήσανε και έλεγε ο ένας τον άλλο μ....α,έβαλα τα γέλια με κοιτούσανε και τους είπα τι να σας πω βρε παιδιά πρώτη φορά συναντάω τόσους πολλούς μαζί με το ίδιο όνομα.Κάγκελο οι πιτσιρικάδες ,μετά απο λίγο δειλά -δειλά ,μιλούσαν με τ΄ονόματά τους,αδιάφορα έφυγα....\nαλλενάκι @ en\nμια χαρά ήταν οι πιτσιρικάδες, δεν το βλέπουν να ανασταινόμαστε [οι Έλληνες]έχουν απόλυτη επίγνωση και ένστικτο του τι συμβαίνειΚαλή Λαμπρή σε όλο το Antinews και τους σχολιαστές !!!Και προσοχή στην επιστροφή!\nΜα εκεί είναι το θέμα, τι να πεις; Αφου και εγώ τα ίδια αναρωτιέμαι με αυτούς. Χάρηκα και συνάμα λυπήθηκα που τα παιδιά σκέφτονται ετσι. :(\nMisha @ en\nenTα παιδιά περνάνε το λούκι τους...Το «ρε μακάκα» απεικονίζει πλήρως την εικόνα της αυτιστικής , ναρκισσιστικής ,μαμωνολατρικής μεταμοντέρνας , ακοινώνητης «κοινωνίας» μας...\nen @ Misha\nΈτσι Misha δυστυχώς....\n@MishaΧριστός Ανέστη!Οσοι το χάλκεον χέριβαρύ του φόβου αισθάνονταιζυγόν δουλείας ας έχωσι.Θέλει αρετήν και τόλμηνη ελευθερία.Κάλβος''Ωδή εις Σάμον''\nΩς δε ταύτα ήκουσε Δημάρητος, έλεγε τάδε Βασιλεύ, επειδή αληθείη διαχρήσασθαι πάντως κελεύεις ταύτα λέγοντα τά μή ψευδόμενός τις ύστερον υπό σεύ αλώσεται, τη Ελλάδι πενίη μέν αιεί κοτε σύντροφός εστι, αρετή δε έπακτός εστι, από τε σοφίης κατεργασμένη καί νόμου ισχυρού τή διαχρεωμένη Ελλάς τήν τε πενίην απαμύνεται καί τήν δεσποσύνη.


έως 50% έκπτωση σε παιχνίδια από γατάκια, κάρτες κατά της ανθρωπότητας και πολλά άλλα\nΈως και 50% έκπτωση σε παιχνίδια από Exploding Kittens, Cards Against Humanity και άλλα\nΔύο από τις πιο δημοφιλείς σειρές παιχνιδιών τα τελευταία χρόνια κυκλοφορούν τώρα για την Black Friday. Explosing Kittens, Cards Against Humanity και άλλα παιχνίδια είναι μέχρι 50% έκπτωση για περιορισμένο χρονικό διάστημα . Αγοράστε τα τώρα για δώρα ή για τον εαυτό σας για να παίξετε κατά τη διάρκεια των μεγάλων χειμερινών μηνών που έρχονται. Ακολουθούν μόνο τρεις από τις πολλές προσφορές που αξίζει να δείτε τώρα.\nExploding Kittens Card Game - Party Pack για έως 10 παίκτες\nΤο Party Pack είναι το ίδιο οικογενειακό παιχνίδι πάρτι με το Exploding Kittens αλλά τώρα για έως και 10 παίκτες! Διπλασιάστε τους παίκτες, διπλασιάστε τη στρατηγική!\nΤο Exploding Kittens δεν είναι για όλους αν δεν αγοράσετε αυτό το πακέτο πάρτι. Για εκείνους τους 7 ετών και άνω, αυτό το βραβείο του Game of the Year είναι το τέλειο δώρο διακοπών. Σε αυτήν την εξαιρετικά στρατηγική έκδοση της ρωσικής ρουλέτας, οι παίκτες τραβάνε κάρτες μέχρι κάποιος να πάρει ένα Exploding Kitten, οπότε εκρήγνυνται, είναι νεκροί και είναι εκτός παιχνιδιού, εκτός εάν αυτός ο παίκτης έχει Defuse card. Αυτές οι κάρτες ηρεμούν τα πτητικά γατάκια με πράγματα όπως δείκτες λέιζερ, τρίψιμο της κοιλιάς και σάντουιτς catnip. Όλες οι άλλες κάρτες καταστρώματος χρησιμοποιούνται για τη μετακίνηση, τον μετριασμό ή την αποφυγή των Explosing Kittens.\nApple ρολόι bluetooth οθόνη καρδιακών παλμών\nΠοιος το έκανε?\nHunt A Killer The Moon Summit Mystery\nΗ Νο 1 εταιρεία μυστηρίου δολοφονίας στον κόσμο\nΔιατίθεται χωρίς συνδρομή Hunt A Killer, αυτή η ειδική έκδοση προσφέρει περιορισμένο σετ συλλογής. Περιλαμβάνει έξι κουτιά ή επεισόδια για έναν έως έξι παίκτες.\n126 $ στο Amazon\nΗ ιστορία του μυστηρίου του Summit Summit αφορά έναν μεταπτυχιακό φοιτητή που βρέθηκε νεκρός κατά τη διάρκεια μιας αποστολής στην Αλάσκα. Ωστόσο, ο θάνατός του οφείλεται στην τοπική άγρια ζωή, οι ύποπτες αποκλίσεις στο σημείο οδηγούν σε κακό παιχνίδι. Για παίκτες ηλικίας 14 ετών και άνω, αυτό το μυστήριο δολοφονίας μπορεί να προσφέρει έως και 15 ώρες παιχνιδιού. Το παιχνίδι προέρχεται από τους δημιουργούς του νεοκυκλοφορημένου 2020 Hunt A Killer Death at a Dive Bar Game.\nΈνα αποκλειστικό Amazon\nΤο πακέτο επέκτασης στο Cards Against Humanity περιέχει έξι διαφορετικά θεματικά πακέτα που ξεχάσατε να αγοράσετε όταν βγήκαν!\n$ 14,25 στο Amazon\nΣυνολικά, αυτή η αποκλειστική Amazon προσφέρει 190 κάρτες, 150 λευκές, 40 μαύρες, για να προσφέρει ώρες επιπλέον διασκέδασης. Εάν δεν το έχετε κάνει, αγοράστε το πρωτότυπο παιχνίδι επίσης για να μεγιστοποιήσετε τη διασκέδαση. Αυτή η έκδοση περιέχει 500 λευκές κάρτες και 100 μαύρες κάρτες για μέγιστη δυνατότητα αναπαραγωγής.\nΗ Μαύρη Παρασκευή είναι μια καλή στιγμή για να βρείτε προσφορές για σχεδόν τα πάντα για τον εαυτό σας ή ως δώρο. Φροντίστε να ελέγξετε το Προσφορές Apple Black Friday που θα διαρκέσει από τώρα έως την Κυριακή Δευτέρα, 30 Νοεμβρίου. Το δικό μας Έδρα της Μαύρης Παρασκευής είναι ένα άλλο έργο που πρέπει να επισκεφθείτε για να βρείτε εκπτώσεις.\nαλλαγή μεγέθους γραμματοσειράς στο τηλέφωνό μου\nΜπέντζαμιν Μπόφορντ "μπούμπα" μπλε\nΤο Καλύτερο Τα καλύτερα μικρόφωνα Podcasting το 2020\nΜήλο Οι καλύτεροι ιχνηλάτες φυσικής κατάστασης για προπόνηση δέκαθλου 2021\nDiy Τα καλύτερα συστήματα οικιακής ασφάλειας το 2020\nΚριτικές Αναθεώρηση Jawbone UP3: Παρακολούθηση του δρόμου σας για καλύτερη υγεία\nΑξεσουάρ Οι καλύτεροι φορτιστές αντικατάστασης για το Nintendo Switch 2021\nΠως Να Πώς να ρυθμίσετε ένα χρονοδιακόπτη ύπνου iPhone χρησιμοποιώντας το Apple Music\nΠως Να Πώς αποκτάτε το Rank A που τελειώνει στο Luigi's Mansion 3;\nΚατεβάστε ταινίες του Χάρι Πότερ στο iPhone και το iPad σας με τη Συλλογή ταινιών Χάρι Πότερ: Έκδοση εφαρμογής\nΜπορεί το τηλέφωνό μου να παίξει Pokémon Unite;\nΠώς να ανεβάσετε το δικό σας σχέδιο με το Cricut Joy\nΠώς να υπολογίσετε γρήγορα μια συμβουλή στο iPhone σας


Αποτίοντας τιμή σε έναν Γέροντα Ιεράρχη - Ορθοδοξία News Agency\nHome \_ Μητροπολιτικό Έργο \_ Ι.Μ. Λαρίσης και Τυρνάβου \_ Αποτίοντας τιμή σε έναν Γέροντα Ιεράρχη\n23/01/2021 23/01/2021 Στα Τρίκαλα και συγκεκριμένα στον Ιερό Ναό του Αγίου Βησσαρίωνος μετέβη ο Σεβασμιώτατος Μητροπολίτης Λαρίσης και Τυρνάβου κ. Ιερώνυμος και τέλεσε τρισάγιο επί του τάφου, στον μακαριστό Μητροπολίτη Τρίκκης και Σταγών κυρό Αλέξιο. Ο Σεβασμιώτατος παρακάλεσε τον Γενικό Αρχιερατικό Επίτροπο της Μητροπόλεως Τρίκκης και Σταγών π. Λάμπρο Κολώνα να μεταφέρει τις συλλυπητήριες ευχές στον Ποιμενάρχη...\n23 Ιανουαρίου, 2021 - 11:53\nΤελευταία ενημέρωση: 23/01/2021 - 12:01\nΣτα Τρίκαλα και συγκεκριμένα στον Ιερό Ναό του Αγίου Βησσαρίωνος μετέβη ο Σεβασμιώτατος Μητροπολίτης Λαρίσης και Τυρνάβου κ. Ιερώνυμος και τέλεσε τρισάγιο επί του τάφου, στον μακαριστό Μητροπολίτη Τρίκκης και Σταγών κυρό Αλέξιο.\nΟ Σεβασμιώτατος παρακάλεσε τον Γενικό Αρχιερατικό Επίτροπο της Μητροπόλεως Τρίκκης και Σταγών π. Λάμπρο Κολώνα να μεταφέρει τις συλλυπητήριες ευχές στον Ποιμενάρχη του κ. Χρυσόστομο για την εκδημία του πνευματικού του πατρός και ευχήθηκε σε όλους τους παρισταμένους πατέρες και αδελφούς να έχουν την ευχή του αοιδίμου Γέροντός τους.\nΕτικέτες: Γέροντας Ιεράρχης, Ι.Μ. Λαρίσης, μακαριστός Μητροπολίτης Τρίκκης, μακαριστός Μητροπολίτης Τρίκκης Αλέξιος, Μητροπολίτης Λαρίσης Ιερώνυμος